hotchpotch/miracl-hf-unified huggingface dataset:
กอลจิคอมเพล็กซ์
กอลจิ คอมเพล็กซ์ () มีชื่อเรียกที่แตกต่างกัน หลายอย่าง คือ กอลจิ บอดี () กอลจิ แอพพาราตัส () ดิกไทโอโซม () เป็นออร์แกเนลล์ ที่ตั้งขึ้นตามชื่อของ คามิลโล กอลจิ (camillo golgi) นักชีววิทยาชาวอิตาลี ซึ่งพบกอลจิ คอมเพล็กซ์ในปี พ.ศ. 2423 โดยการศึกษาจากเซลล์ประสาท และพบออร์แกเนลล์นี้ ต่อมาเมื่อมีการประดิษฐ์ กล้องจุลทรรศน์อิเล็กตรอน จึงพบและยืนยันว่าออร์แกเนลล์นี้มีจริง ในปี พ.ศ. 2499
กอลจิบอดี มีรูปร่างเป็นลักษณะคล้ายชามซึ่งเรียกว่า "ซิสเทอร์นา" (cisterna หรือ flattened sac) เป็นถุงแบนๆ หรือเป็นท่อเรียงซ้อนกัน เป็นชั้นๆ มีจำนวนไม่แน่นอน มีประมาณ 5-10 ชั้น มักพบ 2-8 อัน ตรงปลายของถุงมักโป่งออก ถุงเหล่านี้มีผนัง 2 ชั้น หรือยูนิตเมมเบรนเหมือนๆ กับเยื่อหุ้มนิวเคลียส และเยื่อหุ้มเซลล์ และมีโครงสร้างคล้าย SER ภายในถุงมีของเหลวบรรจุอยู่ โดยทั่วไป จะพบในเซลล์สัตว์ มีกระดูกสันหลัง มากกว่าสัตว์ไม่มีกระดูกสันหลัง
รูปร่างของกอลจิบอดี จะเปลี่ยนอยู่เสมอ เป็นเพราะบางส่วนเจริญเติบโต บางส่วนจะหด และหายไป ด้านที่มีการเจริญเติบโต จะสร้างตัวเองโดย มีการรวมตัวของเวสิเคล จากเอนโดพลาสมิก เรทิคิวลัม กับซิสเทอร์น่า ทำให้ขนาด ของซิสเทอร์น่า แต่ละอันเพิ่มขึ้น และในบริเวณช่องว่าง ของซิสเทอร์น่า จะเปลี่ยนแปลง รูปร่างของสารใหม่ต่างๆ ที่กอลจิบอดี ดูดซึมเอาไว้ให้เป็นสารอื่นได้ ที่ด้านตรงกันข้าม ของกอลจิบอดีเป็นด้านที่มีการปลดปล่อยสาร ส่วนเวสิเคิลอื่น ซึ่งมีสารใหม่ต่างๆ อยู่จะถูกขับออกมา บางส่วนของเวสิเคิล เหล่านี้จะรวมกับเยื่อหุ้มเซลล์ ที่อยู่ติดกับผนังเซลล์ ทำให้ช่วยเพิ่มพื้นที่ผิว ของเยื่อหุ้มเซลล์ ในเวสิเคลแต่ละอันนั้น จะมีสารประกอบ โพลีแซคคาไรด์ ซึ่งเป็นสารสนับสนุน การเจริญเติบโต ของผนังเซลล์และเยื่อหุ้มเซลล์ในพืช ทำหน้าที่เกี่ยวกับ การสร้างผนังเซลล์ ขึ้นมาใหม่ ในช่วงปลายของการแบ่งเซลล์ เมื่อจะสร้างเซลล์เพลท (cell plate) กอลจิบอดีจะมารวมกัน และสร้างถุงเล็กๆ มากมาย
พระเจ้าบรมวงศ์เธอ กรมหมื่นสุรินทรรักษ์
พระเจ้าบรมวงศ์เธอ พระองค์เจ้าฉัตร กรมหมื่นสุรินทรรักษ์ (8 กุมภาพันธ์ พ.ศ. 2333 - 27 เมษายน พ.ศ. 2373) ประสูติเมื่อวันอังคาร เดือน 3 ขึ้น 5 ค่ำ ปีจอ โทศก จุลศักราช 1152 ตรงกับวันที่ 8 กุมภาพันธ์ พ.ศ. 2333 เป็นพระราชโอรสในพระบาทสมเด็จพระพุทธยอดฟ้าจุฬาโลกมหาราชและเจ้าจอมมารดาตานี ทรงเป็นต้นราชสกุลฉัตรกุล
ในปี พ.ศ. 2359 พระบาทสมเด็จพระพุทธเลิศหล้านภาลัย โปรดเกล้าฯ สถาปนาขึ้นเป็น กรมหมื่นสุรินทรรักษ์ และโปรดให้กำกับกรมพระนครบาล ต่อมาพระบาทสมเด็จพระนั่งเกล้าเจ้าอยู่หัวโปรดเกล้าฯให้ทรงกำกับกรมท่า และกรมมหาดไทย จนกระทั่งต่อมาได้เป็นผู้สำเร็จราชการแผ่นดิน
สิ้นพระชนม์ในรัชกาลที่ 3 เมื่ออังคาร เดือน 6 ขึ้น 6 ค่ำ ปีขาล โทศก จุลศักราช 1192 ตรงกับวันที่ 27 เมษายน พ.ศ. 2373 พระชันษา 40 ปี ด้วยโรคเถาดาน ได้รับพระราชทาน พระโกศทองใหญ่ทรงพระศพ และ พระราชทานเพลิงพระศพ ณ พระเมรุท้องสนามหลวง 2 มีนาคม พ.ศ. 2373
โรเจอร์ เอสปาโนรา
โรเจอร์ เอสปาโนลา () นักมวยสากลชาวฟิลิปปินส์ เกิดเมื่อ 19 กุมภาพันธ์ พ.ศ. 2519 สถิติการชก 27 ครั้ง ชนะ 16 (น็อค 10) เสมอ 1 แพ้ 10 
เอสปาโนรา ขึ้นชกมวยสากลครั้งแรกเมื่อ 19 มกราคม พ.ศ. 2535 แพ้น็อค เบนจี้ ดูรัน ยก 3 การชกในช่วงแรกมีทั้งแพ้และชนะ จนกระทั่ง 14 พฤษภาคม พ.ศ. 2537 เอสปาโนราได้มาชิงแชมป์โลกรุ่นมินิฟลายเวท IBFแพ้น็อค รัตนพล ส.วรพิน ยก 6 จากนั้นไปชกชนะน็อค แจ๊ค รัสเซล ยก 9 ที่ออสเตรเลีย จากนั้นมาชกแพ้คะแนน สุรชัย แสงมรกตเมื่อ พ.ศ. 2537 จากนั้น เอสปาโนราได้ไปชิงแชมป์โลกรุ่นฟลายเวท IBO ที่แคนาดาเมื่อ 9 ธันวาคม พ.ศ. 2537 ปรากฏว่าแพ้คะแนน สกอตตี โอลสัน ไม่ได้แชมป์ เอสปาโนรามาประสบความสำเร็จในการการชิงแชมป์เมื่อ 2 พฤษภาคม พ.ศ. 2538 ชนะน็อค โอมิงกุส ซิวาเลตเต ยก 7 ที่อินโดนีเซีย ได้ครองแชมป์เงารุ่นมินิมัมเวท IBF จากนั้น เอสปาโนรามาชิงแชมป์โลกรุ่นฟลายเวท WBF เมื่อ 5 สิงหาคม พ.ศ. 2538 แพ้คะแนน ฟ้าลั่น ศักดิ์กรีรินทร์ จากนั้นมาชิงแชมป์ PABA รุ่นจูเนียร์ฟลายเวท แพ้น็อค พิชิต ช.ศิริวัฒน์ ยก 12 เมื่อ 7 ตุลาคม พ.ศ. 2538 หลังจากนั้น เอสปาโนราขึ้นชกอีกเพียงครั้งเดียว แพ้น็อค รูดี้ อีดาโน่ ยก 6 จากนั้นก็แขวนนวมไป
ออสการ์ ฟลอเรส
ออสการ์ อัลฟอนโซ ฟลอเรส (Oscar Alfonso Flores) นักมวยสากลชาวโคลัมเบีย สถิติการชก 25 ครั้ง ชนะ 15 (น็อค 14) เสมอ 2 แพ้ 8
มอยเซส กัสโตร
มอยเซส กัสโตร () นักมวยสากลชาวนิการากัว สถิติการชก 39 ครั้ง ชนะ 26 (น็อก 15) เสมอ 2 แพ้ 9
พอลลีโน วิลลาโลโบส
พอลลีโน วิลลาโลโบส (Paulino Villalobos) นักมวยสากลชาวเม็กซิโก เกิดเมื่อ 22 มิถุนายน พ.ศ. 2514 ที่ เวราครูซ ประเทศเม็กซิโก สถิติการชก 66 ครั้ง ชนะ 26 (น็อค 16) เสมอ 2 แพ้ 38
พระเจ้าบรมวงศ์เธอ กรมหมื่นณรงค์หริรักษ์
พระเจ้าบรมวงศ์เธอ กรมหมื่นณรงค์หริรักษ์ (9 กรกฎาคม พ.ศ. 2335 - 13 กันยายน พ.ศ. 2389) ประสูติเมื่อวันจันทร์ เดือน 8 แรม 6 ค่ำ ปีชวด จัตวาศก จุลศักราช 1154 ตรงกับวันที่ 9 กรกฎาคม พ.ศ. 2335 เป็นพระราชโอรสในพระบาทสมเด็จพระพุทธยอดฟ้าจุฬาโลกมหาราช องค์ที่35 และเจ้าจอมมารดาปาน ทรงเป็นต้นราชสกุลดวงจักร
พ.ศ. 2367 พระบาทสมเด็จพระนั่งเกล้าเจ้าอยู่หัว โปรดเกล้าฯ สถาปนาขึ้นเป็น กรมหมื่นณรงค์หริรักษ์ และโปรดให้กำกับกรมช่างหล่อ สิ้นพระชนม์ในรัชกาลที่ 3 เมื่อวันอาทิตย์ เดือน 10 แรม 8 ค่ำ ปีมะเมีย อัฐศก จุลศักราช 1208 ตรงกับวันที่ 13 กันยายน พ.ศ. 2389 พระชันษา 55 ปี
เจ้าฟ้ากุณฑล
เจ้าฟ้ากุณฑล หรือ เจ้าฟ้าขวันตง เป็นพระราชธิดาในสมเด็จพระเจ้าอยู่หัวบรมโกศ กับเจ้าฟ้าสังวาลย์ พระองค์เป็นพระเชษฐภคินีร่วมพระชนกชนนีกับเจ้าฟ้ามงกุฎ และเป็นพระขนิษฐาต่างพระมารดาของเจ้าฟ้าธรรมธิเบศไชยเชษฐ์สุริยวงศ์ โดยเจ้าฟ้ากุณฑลได้พระราชนิพนธ์ "ดาหลัง" (อิเหนาใหญ่) โดยดัดแปลงจากนิทานอิงพงศาวดารชวา
เจ้าฟ้ากุณฑลเป็นพระราชธิดาในสมเด็จพระเจ้าอยู่หัวบรมโกศ ประสูติแต่เจ้าฟ้าสังวาลย์พระมเหสีฝ่ายซ้าย "คำให้การขุนหลวงวัดประดู่ทรงธรรม" ระบุว่าเจ้าฟ้ากุณฑลมีพระอนุชาและพระขนิษฐาอีกสามพระองค์ได้แก่ เจ้าฟ้าอาภรณ์, เจ้าฟ้ามงกุฎ และเจ้าฟ้าสังคีต ส่วน "บาญชีพระนามเจ้านาย" ที่มีอยู่ใน "คำให้การชาวกรุงเก่า" ระบุว่าเจ้าฟ้ากุณฑลมีพระอนุชาและพระขนิษฐา คือ เจ้าฟ้าอัมพร (คือเจ้าฟ้าอาภรณ์) และเจ้าฟ้าหญิงไม่ทราบพระนาม (คือเจ้าฟ้ามงกุฎ)
เจ้าฟ้ากุณฑลและเจ้าฟ้ามงกุฎมักจะฟังนิทานปรัมปราหรือเรื่องเล่าจากยายยะโว (ยะโวคือคำว่ายาวอหรือยะวาแปลว่าชาวชวา) นางพระกำนัลซึ่งเป็นเชลยจากเมืองปัตตานี ซึ่งยายยะโวได้เล่านิทานอิงพงศาวดารชวาถวายเจ้าฟ้าทั้งสอง เจ้าฟ้ากุณฑลจึงพระราชนิพนธ์บทละคร "ดาหลัง" หรืออิเหนาใหญ่ ส่วนเจ้าฟ้ามงกุฎจึงพระราชนิพนธ์บทละคร "อิเหนาเล็ก" มาตั้งแต่นั้น ซึ่งคำชวาและมลายูที่ปรากฏมักลงท้ายด้วยเสียงสูงอันแสดงให้เห็นถึงอิทธิพลจากผู้เล่าที่มีสำเนียงใต้เป็นสำคัญ หลังการเสียกรุงศรีอยุธยาครั้งที่สอง ต้นฉบับของวรรณคดีก็สูญหายไปบางส่วน เจ้าฟ้ากุณฑลและเจ้าฟ้ามงกุฎถูกกวาดต้อนไปยังกรุงอังวะ ในขณะที่ทั้งสองพระองค์นิราศในต่างแดน ก็ทรงเผยแพร่นาฏศิลป์อย่างอยุธยาให้แก่ราชสำนักพม่า และส่งอิทธิพลตกทอดถึงนาฏศิลป์พม่าในยุคปัจจุบัน
หลังการสถาปนากรุงรัตนโกสินทร์ในรัชกาลพระบาทสมเด็จพระพุทธยอดฟ้าจุฬาโลกซึ่งเป็นยุคฟื้นฟูศิลปวัฒนธรรม พระองค์จึงทรงรวบรวมบทละครเรื่อง "ดาหลัง" และ "อิเหนาเล็ก" พระราชนิพนธ์เดิมของเจ้าฟ้ากุณฑลและเจ้าฟ้ามงกุฎมาเรียบเรียงใหม่ โดยมีเนื้อหาในพระราชนิพนธ์ "อิเหนา" ฉบับรัชกาลที่ 1 ความว่า
รายชื่อเครื่องราชอิสริยาภรณ์ไทย
เครื่องราชอิสริยาภรณ์ไทย เกิดขึ้นครั้งแรกในรัชสมัยพระบาทสมเด็จพระจอมเกล้าเจ้าอยู่หัว โดยทรงเรียกว่า "เครื่องราชอิสริยยศ" ต่อมาพระบาทสมเด็จพระจุลจอมเกล้าเจ้าอยู่หัวทรงสร้างเครื่องราชอิสริยยศขึ้นอีกหลายตระกูล และทรงพระกรุณาโปรดเกล้าโปรด กระหม่อมให้เปลี่ยนมาเรียกว่า "เครื่องราชอิสริยาภรณ์" สำหรับพระราชทานแก่พระบรมวงศานุวงศ์ ข้าราชการ และผู้กระทำคุณความดีให้แก่ชาติ ศาสนา พระมหากษัตริย์ ทั้งที่เป็นบุรุษและสตรี โดยเครื่องราชอิสริยาภรณ์และเหรียญราชอิสริยาภรณ์มีรายชื่อและลำดับเกียรติ ดังต่อไปนี้
เครื่องราชอิสริยาภรณ์มีลำดับเกียรติตามลำดับ ดังต่อไปนี้
พระเจ้าบรมวงศ์เธอ กรมหมื่นศรีสุเทพ
พระเจ้าบรมวงศ์เธอ กรมหมื่นศรีสุเทพ (30 มิถุนายน พ.ศ. 2335 - พ.ศ. 2391)ประสูติเมื่อวันเสาร์ เดือน 8 ขึ้น 12 ค่ำ ปีชวด จัตวาศก จุลศักราช 1154 ตรงกับวันที่ 30 มิถุนายน พ.ศ. 2335 พระราชโอรสในพระบาทสมเด็จพระพุทธยอดฟ้าจุฬาโลก และ เจ้าจอมมารดาเพ็งใหญ่ ทรงเป็นต้นราชสกุลดารากร
ในปี พ.ศ. 2367 พระบาทสมเด็จพระนั่งเกล้าเจ้าอยู่หัว โปรดเกล้าฯ สถาปนาขึ้นเป็น กรมหมื่นศรีสุเทพ และโปรดให้กำกับกรมช่างสิบหมู่ สิ้นพระชนม์ในรัชกาลที่ 3 เมื่อปีวอก สัมฤทธิศก จุลศักราช 1210 ตรงกับปี พ.ศ. 2391 พระชันษา 57 ปี
โรงเรียนคณะราษฎรบำรุง จังหวัดยะลา
โรงเรียนคณะราษฎรบำรุง จังหวัดยะลา เป็นโรงเรียนประจำจังหวัดยะลา ประเภทสหศึกษา เปิดสอนระดับมัธยมศึกษาปีที่ 1 ถึง มัธยมศึกษาปีที่ 6 สังกัดสำนักงานคณะกรรมการการศึกษาขั้นพื้นฐาน (สพฐ.) กระทรวงการศึกษาธิการโรงเรียนคณะราษฎรบำรุง จังหวัดยะลา โรงเรียนที่เก่าแก่ที่สุดของจังหวัดยะลา แรกเริ่มโรงเรียนนี้ตั้งอยู่ที่ หมู่ที่ 3 บ้านลิมุดตำบลท่าสาป เมื่อ พ.ศ. 2452 เปิดสอนชั้นประถมศึกษาปีที่ 1 โดยมีอาคารเรียนเป็นอาคารโรงจาก ฝาไม้ไผ่ และขยายชั้นเรียนในปีต่อๆ มาจนถึงชั้นประถมศึกษาปีที่ 3 โดยมี รองอำมาตย์ตรี สด สุขหุต เป็นครูใหญ่คนแรก ประมาณ พ.ศ. 2455 พระยาณรงค์ฤทธิ์ศรีประเทศเศษวังษา เจ้าเมืองยะลาในสมัยนั้น ได้มอบเงินจำนวนหนึ่งให้สร้างโรงเรียนใหม่ที่ฝั่งขวาของแม่น้ำปัตตานี ซึ่งเป็นฝั่งเดียวกับที่ตั้งศาลากลาง จังหวัดยะลา ในสมัยนั้น คือ หมู่บ้านสะเตง และย้าย โรงเรียนมาจาก บ้านลิมุด ในปี พ.ศ. 2456 และ ขนานนามโรงเรียนว่า "โรงเรียนณรงค์ฤทธิ์ยะลาราษฎร์บำรุง" และขยายชั้นเรียนเพิ่มขึ้นทุกปี ตั้งแต่ พ.ศ. 2456 ถึง พ.ศ. 2478 จัดสอนเป็น 2 ระดับคือ ระดับประถมศึกษา มีชั้นประถมศึกษาปีที่ 1 ถึง ชั้นประถมศึกษาปีที่ 4 ระดับชั้นมัธยมศึกษามีชั้นมัธยมศึกษาปีที่ 1 ถึง ชั้นมัธยมศึกษาปีที่ 4
ปี พ.ศ. 2479 โรงเรียนมีชั้นเรียน 8 ชั้น เป็นชั้นประถมศึกษา 4 ชั้น คือชั้นประถมศึกษาปีที่ 1 ถึง ชั้น ประถมศึกษาปีที่ 4 และชั้น มัธยมศึกษา 4 ชั้น คือ ชั้นมัธยมศึกษาปีที 1 ถึงชั้นมัธยมศึกษาปีที่ 4 จำนวนนักเรียนมีมากจนสถานที่เรียนไม่เพียงพอ และคับแคบ เมื่อได้รับงบประมาณแผ่นดิน จำนวน 6,000 บาท และเงินสบทบของ"สาขาสมาคมคณะราษฎร์จังหวัดยะลา" อีก 2,000 บาท จึงมาสร้างโรงเรียนใหม่ที่หมู่บ้านนิบง ตำบลสะเตง อำเภอเมืองยะลา คือ ที่ตั้งโรงเรียนปัจจุบัน สร้างอาคารเรียนถาวรเป็นอาคารไม้ 2 ชั้น มี 6 ห้องเรียน และห้องมุขขนาดใหญ่ใช้เป็นห้องเรียนได้อีก 2 ห้อง สิ้นเงินงบก่อนสร้าง 8,000 บาท แล้วได้ย้ายโรงเรียนมาใน ปี พ.ศ. 2480 ทำพิธีเปิดป้ายชื่อโรงเรียน เมื่อวันที่ 22 มิถุนายน พ.ศ. 2480 ได้เปลี่ยนชื่อโรงเรียนใหม่ว่า "โรงเรียนคณะราษฎรบำรุง " เปิดสอนในระดับมัธยมศึกษาตั้งแต่ชั้นมัธยมปีที่ 1 ถึงชั้นมัธยมศึกษาปีที่ 6 ต่อมาประมาณปี พ.ศ. 2496 กรมวิสามัญศึกษา ได้ประกาศปรับปรุงชื่อโรงเรียนเสียใหม่ทั่วประเทศ เพื่อความเหมาะสม จึงได้เปลี่ยนชื่อเป็น "โรงเรียนคณะราษฎรบำรุง จังหวัดยะลา"
นับตั้งแต่ก่อตั้งโรงเรียนจนถึงปัจจุบัน โรงเรียนคณะราษฎรบำรุง จังหวัดยะลา มีผู้บริหารทั้งหมด 25 คน ดังต่อไปนี้
๙ ของวิเศษ
๙ ของวิเศษ (9th GIFT) เป็นภาพยนตร์ไทยขนาดสั้น ในโครงการ แด่พระผู้ทรงธรรม ผลงานการเขียนบท และกำกับโดย อารยะ บุญเชิด ออกฉายในวันที่ 11 ตุลาคม ปี พ.ศ. 2550 ใน ประเทศไทย
พ่อกำลังเล่านิทานเรื่องของวิเศษทั้ง 9 อย่างให้ลูกฟังอย่างตั้งใจ โดยของวิเศษของพระราชาทั้ง 9 อย่างนั้น มีความสำคัญแตกต่างกันออกไป.
โหราศาสตร์สากล
โหราศาสตร์สากล เป็นคำที่ใช้กันเฉพาะในประเทศไทย ที่จริงแล้วในโหราศาสตร์แบ่งเป็น 2 ระบบใหญ่ ๆ คือ ระบบสายนะ(Tropical Zodiac)และ นิรายนะ(Sidereal Zodiac)
ระบบโหราศาสตร์ที่ประเทศไทยเรียกว่าสากลนั้นเป็นระบบเดียวกับสายนะ อ้างอิงจากการเปลี่ยนฤดูกาลของโลก
ส่วนนิรายนะนั้นเป็นระบบที่อ้างอิงจากดาวฤกษ์(Fixed Star)โหราศาสตร์สายนี้แพร่หลายมาจากประเทศอินเดีย
รากฐานของสองระบบมาจากที่เดียวกันเมื่อหลายพันปีมาแล้วอาจจะเป็นสมัยกรีก โหราศาสตร์ทั่วโลกพัฒนาการมาจากแหล่งเดียวกัน ยกเว้นโหราศาสตร์จีน นอกนั้นเป็นศาสตร์ที่ผ่านไปตามอารยธรรม และผ่านการบันทึกเป็นคัมภีร์ซึ่งนักโหราจารย์คนสำคัญที่บันทึกทั้งด้านดาราศาสตร์และโหราศาสตร์จนกระทั่งเป็นคัมภีร์พื้นฐานมาจนกระทั่งทุกวันนี้เรียกว่าคัมภีร์Tretablibosและอัญมาเจค ของปโตเลมี ผู้คนในยุคกรีกโบราณ
โหราศาสตร์-ดาราจักร ในยุคแรกๆนั้น คำนวณจากจุดเริ่มต้นวสันตฤดู ที่ราศีเมษ คือ จุดที่แนวสุริยวิถีตัดกับเส้นศูนย์สูตร ในเดือนเมษายน ที่ต้นราศีเมษ ต่อมามีการค้นพบว่าการแกว่งตัวของแกนโลกขณะที่เคลื่อนไปรอบดวงอาทิตย์ส่งผลให้แนวสุริยวิถีไม่คงที่ จึงเกิดความแตกแยกทางแนวความคิดเป็น 2 ทาง คือ แนวคิดจักรราศีคงที่นิรายนะ และแนวคิดจักรราศีไม่คงที่สายนะ
โดยแนวคิดของนิรายนะนั้นจะนำ ค่าคงที่ที่เรียกว่า อยนางศ มาหักลบกับตำแหน่งของดวงอาทิตย์ที่คำนวณได้ เพื่อให้ได้ตำแหน่งที่อยู่ในแนวจักรราศีเดิม ในขณะที่แนวคิดของสายนะนั้น กำหนดให้จุดเริ่มต้นของวสันตฤดู เป็นจุดเริ่มต้นของราศีเมษ ซึ่งไม่สนใจว่ากลุ่มดาวประจำราศีเมษจะอยู่ในตำแหน่งใด จึงเป็นที่มาของชื่อ Tropical Horoscope หรือโหราศาสตร์เชิงฤดูกาล
ราหู ความสัมพันธ์ การเชื่อมโยง
 ลัคนา สิ่งแวดล้อม
Solar Eclipse
 Lunar Eclipse
ฟังก์ชันเครื่องหมาย
ในทางคณิตศาสตร์ ฟังก์ชันเครื่องหมาย () คือฟังก์ชันทางคณิตศาสตร์อย่างหนึ่งที่ดึงเครื่องหมายออกมาจากจำนวนจริง เขียนแทนด้วย sgn และเพื่อไม่ให้สับสนกับฟังก์ชันไซน์ (sine) ซึ่งออกเสียงเหมือนกันในภาษาอังกฤษ ฟังก์ชันนี้จึงเรียกอีกชื่อหนึ่งว่า ซินยุม หรือ ซิกนัม (signum) มาจากภาษาละติน
นิยามของฟังก์ชันเครื่องหมายมีดังนี้ เมื่อ "x" เป็นจำนวนจริง
สำหรับจำนวนจริง "x" ใดๆ สามารถแสดงให้อยู่ในรูปผลคูณระหว่างค่าสัมบูรณ์กับฟังก์ชันเครื่องหมาย
จากสมการดังกล่าว เราจะได้ความหมายของฟังก์ชันเครื่องหมายอีกอย่างหนึ่ง เมื่อ "x" ไม่เท่ากับ 0
ฟังก์ชันเครื่องหมายคืออนุพันธ์ของฟังก์ชันค่าสัมบูรณ์ (ซึ่งประเมินค่าไม่ได้ที่ 0)
ฟังก์ชันเครื่องหมายสามารถหาอนุพันธ์ได้ทุกจุดยกเว้นจุด 0 แต่สำหรับการหาอนุพันธ์ในทฤษฎีการกระจาย อนุพันธ์ของฟังก์ชันเครื่องหมายมีค่าเป็นสองเท่าของฟังก์ชันเดลตาของดิแร็ก (Dirac delta function)
ฟังก์ชันเครื่องหมายมีความสัมพันธ์กับฟังก์ชันขั้นบันไดของเฮฟวีไซด์ (Heaviside step function) "H"("x") นั่นคือ
เมื่อเลข 1/2 ของฟังก์ชันขั้นบันไดหมายถึง "H"(0) = 1/2 ฟังก์ชันเครื่องหมายยังสามารถเขียนโดยใช้สัญกรณ์วงเล็บเหลี่ยมของอีเวอร์สัน (Iverson bracket) ดังนี้
สำหรับ "k" ≫ 0 การประมาณค่าโดยละเอียดของฟังก์ชันขั้นบันไดดังกล่าวหาได้จาก
ฟังก์ชันเครื่องหมายสามารถอธิบายบนจำนวนเชิงซ้อน "z" ใดๆ ยกเว้น 0 ได้ดังนี้
ซึ่งจะให้ผลลัพธ์เป็นจุดจุดหนึ่งบนวงกลมหนึ่งหน่วยที่อยู่ใกล้กับ "z" มากที่สุดบนระนาบเชิงซ้อน นั่นคือ
โดยที่ arg "z" คืออาร์กิวเมนต์จำนวนเชิงซ้อนของ "z"
เนื่องจากเหตุผลของความสมมาตร และเพื่อรักษานัยทั่วไปที่สมบูรณ์ของฟังก์ชันเครื่องหมายบนจำนวนจริง ดังนั้นบนจำนวนเชิงซ้อนก็มีการกำหนดให้ sgn 0 = 0 ด้วย
การวางนัยทั่วไปอีกแบบหนึ่งของฟังก์ชันเครื่องหมายสำหรับทั้งจำนวนจริงและจำนวนเชิงซ้อนคือ "csgn" ซึ่งนิยามโดย
ซึ่งเราจะได้สมบัติดังนี้ (ยกเว้นค่า "z" = 0)
ที่จำนวนจริง "x" เราสามารถสร้างฟังก์ชันเครื่องหมายในรูปแบบของฟังก์ชันนัยทั่วไป (generalized function) คือ formula_13 โดยนิยามให้ formula_14 บนทุกๆ ค่าของ "x" รวมทั้งจุดที่ "x" = 0 (ซึ่งต่างกับ sgn คือ formula_15) และถึงแม้ว่าฟังก์ชันนัยทั่วไปนี้สามารถทำให้เกิดพีชคณิตของฟังก์ชันได้ แต่จะเสียสมบัติการสลับที่ไป โดยเฉพาะฟังก์ชันเดลตาของดิแร็กที่เป็นคู่ต่างสลับที่ของฟังก์ชันนี้ 
นอกจากนั้น formula_17 ไม่สามารถประเมินค่าได้ที่ "x" = 0 ดังนั้นความหมายของ formula_18 จึงสำคัญที่จะแยกแยะออกจากฟังก์ชัน sgn (นั่นคือ formula_19 ไม่นิยาม แต่ในขณะที่ sgn(0) = 0)
โรงเรียนวิทยาศาสตร์จุฬาภรณราชวิทยาลัย ปทุมธานี
โรงเรียนวิทยาศาสตร์จุฬาภรณราชวิทยาลัย ปทุมธานี ตั้งอยู่ เลขที่ 51 หมู่ 6 ตำบลบ่อเงิน  อำเภอลาดหลุมแก้ว  จังหวัดปทุมธานีโรงเรียนวิทยาศาสตร์จุฬาภรณราชวิทยาลัย ปทุมธานี เป็นโรงเรียนที่เน้นการสอนด้านวิทยาศาสตร์ เทคโนโลยีและสิ่งแวดล้อม ประกาศจัดตั้งโดยฯพณฯ สุขวิช รังสิตพล รัฐมนตรีว่าการ. กระทรวงศึกษาธิการ เมื่อ 31 กรกฎาคม 2538 โดยเป็นหนึ่งในโรงเรียนที่จัดตั้งขึ้นเพื่อเฉลิมพระเกียรติ สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เนื่องในวโรกาสที่พระองค์มีพระชนมายุครบ 3รอบ (36 พรรษา)เมื่อปี พ.ศ. 2536รวมคำว่า จุฬาภรณราชวิทยาลัย จึงหมายถึงสถานที่แห่งวิชาความรู้ที่สร้างขึ้นด้วยความระลึกถึงพระกรุณาธิคุณของสมเด็จพระเจ้าลูกเธอ 
เจ้าฟ้าจุฬาภรณวลัยลักษณ์ อัครราชกุมารี
ปญฺา ยตฺถํ วิปสฺสติ
คนย่อมเห็นเนื้อความด้วยปัญญา
หมายความว่า ปัญญาเกิดได้ด้วยเหตุ 3 ประการ ดังนี้ชาวจุฬาภรณราชวิทยาลัย กำหนดให้วันที่ 4 กรกฎาคม ซึ่งเป็นวันคล้ายวันประสูติของสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ของทุกปีเป็นวันคล้ายวันสถาปนาโรงเรียน
รักศักดิ์ศรี มีคุณธรรม นำวิชาการ สืบสานงานพระราชดำริ
สีประจำโรงเรียนคือ สีนำเงิน-แสด
ดอกไม้ประจำโรงเรียนคือ ดอกแคแสด
เมื่อวันที่ 25 พฤศจิกายน พ.ศ. 2553 คณะรัฐมนตรีได้เห็นชอบ ข้อเสนอของกระทรวงศึกษาธิการ ให้ยกฐานะของโรงเรียนจุฬาภรณราชวิทยาลัย ทั้ง 12 แห่ง ขึ้นเป็นโรงเรียนวิทยาศาสตร์ภูมิภาค เพื่อเพิ่มโอกาสให้กับผู้มีความสามารถพิเศษด้านคณิตศาสตร์และวิทยาศาสตร์ซึ่งมีกระจายอยู่ในทุก ภูมิภาคทั่วประเทศ โดยเน้นการให้โอกาสกับผู้มีความสามารถพิเศษที่ขาดแคลนทุนทรัพย์ในภูมิภาค โดยมีการพัฒนา ปรับปรุง ส่งเสริม ให้โรงเรียนจุฬาภรณราชวิทยาลัยทั้ง 12 แห่ง มีมาตรฐานเทียบเท่าโรงเรียนวิทยาศาสตร์ชั้นนำของโลก
แจ็ก ซียาฮายา
แจ็ก ซียาฮายา (Jack Siahaya) นักมวยสากลชาวอินโดนีเซีย สถิติการชก 12 ครั้ง ชนะ 4 (น็อค 1) แพ้ 7 เสมอ 1
ซียาฮายาขึ้นชกมวยสากลอาชีพครั้งแรกเมื่อ 10 กันยายน พ.ศ. 2534 ชนะน็อคอาร์เนล บาโรตีโญ ยก 5 ที่อินโดนีเซีย จากนั้นเดินทางมากนอกรอบในประเทศไทยเมื่อ พ.ศ. 2537 แพ้น็อคฉัตรชัย สาสกุล ยก 5 และได้มีโอกาสชิงแชมป์โลกรุ่นจูเนียร์แบนตัมเวท WBA เมื่อ 10 พฤศจิกายน พ.ศ. 2539 แพ้น็อคหยกไท ศิษย์ อ. ยก 2 และได้ชิงแชมป์ PABA รุ่นจูเนียร์แบนตัมเวทเมื่อ 12 มกราคม พ.ศ. 2540 แพ้คะแนนหนึ่งอุบล ศิษย์เลิศชัย และได้ชิงแชมป์ OPBF รุ่นซูเปอร์ฟลายเวทเมื่อ 20 พฤษภาคม พ.ศ. 2543 แพ้น็อคมาซาโทริ โทกูยาม่า ไปแค่ ยกที่ 2 หลังจากนั้น ซาเฮียยาขึ้นชกชนะที่อินโดนีเซีย 2 ครั้ง รวมทั้งชนะคะแนนกุมารทอง ป.ปลื้มกมล ด้วย แต่หลังจากที่ชกแพ้น็อคเปเดอริโต ลอเรนเต ยก 4 เมื่อ 24 พฤษภาคม พ.ศ. 2545 ซียาฮายาก็แขวนนวมไป
ทาคาชิ โคชิโมโตะ
ทากาชิ โคชิโมโตะ () นักมวยสากลชาวญี่ปุ่น เกิดเมื่อ 5 มกราคม พ.ศ. 2514 ที่เมืองฟูกูโอกะ ประเทศญี่ปุ่น สถิติการชก 43 ครั้ง ชนะ 39 เสมอ 2 แพ้ 2
กลองชาตรี
กลองชาตรี เป็นกลองสองหน้า มีรูปร่างเหมือนกลองทัดทุกอย่างแต่ขนาดย่อส่วนเปรียบเหมือนแม่กับลูก กลองชาตรีเป็นลูก มีเส้นผ่านศูนย์กลางยาวประมาณ 20 ซม. และสูง 24 ซม.ใช้เป็นคู่เช่นเดียวกัน ใช้ทำหน้าทับในวงปี่พาทย์เครื่องห้า หรือวงปี่พาทย์ชาตรี ประกอบการแสดงละครโนรา ใช้เล่นคู่กับโทนชาตรี ซึ่งกลองชาตรีนั้นก็มีลักษณะที่ค่อนค้างคล้ายกับ บองโก
รอเบิร์ต ดาวนีย์ จูเนียร์
รอเบิร์ต จอห์น ดาวนีย์ จูเนียร์ (Robert John Downey, Jr.) เกิดเมื่อวันที่ 4 เมษายน ค.ศ. 1965 เป็นนักแสดง นักดนตรีชายชาวอเมริกัน มีชื่อเสียงจากการรับบทเป็น ไอรอนแมน
ดาวนีย์เกิดที่นิวยอร์ก เป็นลูกชายของเอลซี่ และผู้กำกับรอเบิร์ต ดาวนีย์ ซีเนียร์ พ่อของเขาเกิดและใช้นามสกุล อีเลียส และเป็นชาวยิวผสมไอริช แม่ของดาวนีย์เป็นชาวเยอรมันผสมสก็อตทิช ดาวนีย์อ้างว่าตัวเขาเป็นลูกครึ่งยิว 
เขาเริ่มแสดงภาพยนตร์เรื่องแรกในหนังของพ่อเขาเอง เรื่อง POUND (1970) แสดงเป็นลูกสุนัข เขามีผลงานภาพยนตร์เล็กๆ หลายเรื่อง พออายุได้ 20 ปี มีผลงานร่วมกับ Saturday Night Live แต่ว่าปรากฏตัวอยู่ในช่วงฤดูเดียว ภาพยนตร์เรื่องแรกที่ได้แสดงนำคือเรื่อง The Pick-up Artist (film) ในปี 1987 และนอกจากนี้เขายังแสดงบทเด่นในหนังเรื่อง Less Than Zero ในปีเดียวกัน และในปี 1992 ดาวนีย์ได้แสดงเป็นชาร์ลีย์ แชปลิน ในเรื่อง Chaplin และจากบทบาทนี้ทำให้เขาได้รับการเสนอชื่อเข้าชิงรางวัลออสการ์ ในสาขานักแสดงชายยอดเยี่ยม จากนั้นก็มีผลงานอื่น อย่าง Only You , Natural Born Killers และบทนำในเรื่อง Restoration, การดัดแปลงภาพยนตร์ของ Rose Tremain
ในปี 2000 เขามีส่วนร่วมในซีรีส์โทรทัศน์เรื่อง Ally McBeal เขาได้รับรางวัลชนะเลิศจาก รางวัลลูกโลกทองคำ และยังได้รับการเสนอชื่อเข้าชิงรางวัลเอมี่ อวอร์ดอีกด้วย เขายังได้ปรากฏผลงานทางด้านการเขียนและการเป็นนักร้องใน Ally McBeal ในตอนอัลบั้มในชีวิตของฉันและการร้องเพลงคู่กับ Sting เพลง Every Breath You Take
เขาแสดงในมิวสิกวิดีโอเพลง "I Want Love" ของเอลตัน จอห์นในปี 2001 ต่อมาในปี 2004 เขาออกผลงานเพลงชุด "The Futurist" ซึ่งเขาได้ออกแบบปกอัลบั้มเอง เขาได้รับเชิญให้ไปเปิดงาน Duran Duran ในปี 2005
เขากลับมาเล่นภาพยนตร์อีกครั้ง มีผลงานเรื่อง Kiss Kiss, Bang Bang และ Good Night, and Good Luck , A Scanner Darkly, Zodiac, The Shaggy Dog Fur ไอรอน แมน ดาราประจัญบาน ท.ทหารจำเป็น และในปี ค.ศ. 2009 เขารับบทเป็นเชอร์ล็อก โฮมส์ ในเชอร์ล็อก โฮล์มส์ ดับแผนพิฆาตโลก และเชอร์ล็อก โฮล์มส์ เกมพญายมเงามรณะ ร่วมกับจู๊ด ลอว์ , The Avengers (ค.ศ. 2012) และล่าสุดได้แสดงในภาพยนตร์เรื่อง Iron man 3 (ค.ศ. 2013)
ในปี 1996 ดาวนีย์ มีปืนจุด 357 อยู่ในครอบครอง เขาถูกตัดสินให้ติดทัณฑ์บน 3 ปี สำหรับอาวุธและยาเสพติดในครอบครอง แต่ต่อมา วันที่ 8 ธันวาคม 1997 ศาลก็ได้ตัดสินในดาวนีย์จำคุกเป็นเวลา 6 เดือนสำหรับการใช้ความรุนแรงขณะที่ติดทัณฑ์บน เดือนต่อมา ดาวนีย์กลับมาที่คุกในคอร์โคแรน เพื่อบำเพ็ญประโยชน์ 3 ปีสำหรับการตัดสินลงโทษและการทำทัณฑ์บนในการใช้ความรุนแรงอีกครั้งในวันที่ 16 กรกฎาคม 1999 การอุทธรณ์ในรัฐแคลิฟอร์เนีย ได้มีคำสั่งให้ปล่อยตัวดาวนีย์จากคุกเนื่องจากการตัดสินที่ผิดพลาด
ต่อมาดาวนีย์ถูกจับอีกครั้งที่ปาล์ม สปริงส์ แคลิฟอร์เนีย สำหรับโคเคน และแวเลี่ยมในครอบครอง ต่อมาเมื่อวันที่ 24 เมษายน 2001 เขาถูกจับที่ลอสแอนเจลิส สำหรับการอยู่ภายใต้การควบคุม หลังจากที่เขาถูกพบว่าเร่ร่อนไร้จุดหมายในซอกซอย ต่อมา พฤศจิกายน 2000 เขาถูกยกฟ้องในเดือน กรกฎาคม 2002 เนื่องจากการสนับสนุนของแคลิฟอร์เนีย การตัดสินทำให้ดาวนีย์เป็นอิสระจากยาเสพติดอยู่ 14 เดือน
ดาวนีย์ ออกเดทกับซาร่า เจสสิก้า ปาร์คเกอร์ และแต่งงานกับนักแสดงเดบบอร่า ฟอลคอเนอร์ 29 พฤษภาคม 1992 ต่อมาก็หย่าในวันที่ 26 เมษายน 2004 พวกเขามีบุตรชายหนึ่งคนชื่ออินดิโอ ต่อมาดาวนีย์แต่งงานใหม่กับ โปรดิวเซอร์ ซูซาน เลวิน (พบตอนแสดงเรื่อง Gothika) ในพิธีของยิว การแต่งงานจัดที่นิวยอร์กในวันที่ 27 สิงหาคม 2005 และมีบุตรชายหญิงอีก 2 คน คือ เอ็กซ์ตัน ดาวนีย์ และ เอวรี่ ดาวนีย์
โพรแคริโอต
โพรแคริโอต () เป็นสิ่งมีชีวิตที่ประกอบด้วยออร์แกเนลที่ไม่มีเยื่อหุ้ม ไม่มีนิวเคลียส มักเป็นสิ่งมีชีวิตเซลล์เดียว คำว่า "prokaryotes" มาจาก ภาษากรีกโบราณ "pro-" ก่อน + "karyon" เมล็ด ซึ่งหมายถึงนิวเคลียส + ปัจจัย "-otos", พหูพจน์ "-otes" ตัวอย่างของเซลล์กลุ่มนี้ได้แก่
มาร์ก วาห์ลเบิร์ก
มาร์ก โรเบิร์ต ไมเคิล วาห์ลเบิร์ก () เกิดเมื่อวันที่ 5 มิถุนายน ค.ศ. 1971 เป็นนักแสดงชายชาวอเมริกัน อดีตนักร้องแร็ป โปรดิวเซอร์ภาพยนตร์และโทรทัศน์ เขาเป็นที่รู้จักครั้งแรกในนาม มาร์กกี้ มาร์ก โด่งดังในช่วงปี 1991 ในฐานะนักร้องเพลงแร็ปร่วมกับวงของเขา มาร์กกี้ มาร์ก แอนด์ เดอะ ฟังกี้ บันช์
มาร์ก วาห์ลเบิร์กเกิดในบอสตัน แมสซาชูเซตส์ เป็นน้องคนสุดท้องในพี่น้อง 9 คน เขาเริ่มก้าวสู่วงการบันเทิงในฐานะนักร้องเพลงแร็ป ในชื่อ มาร์กกี้ มาร์ก พี่ของเขาดอนนี เป็นสมาชิกวงนิว คิดส์ ออน เดอะ บล็อก หลังจากนั้นก็ก้าวเข้าสู่วงการแสดงภาพยนตร์ โดยเริ่มแสดงภาพยนตร์เรื่องแรกใน "Renaissance Man" ของเพนนี่ มาร์แชล ตามมาด้วย "The Basketball Diaries" และ "Fear" ที่นำแสดงกับรีส วิทเธอสปูน ซึ่งส่งให้เขาแจ้งเกิดในวงการภาพยนตร์อย่างเต็มตัว และจึงโด่งดังจากภาพยนตร์เรื่อง "Boogie Nights" หลังจากนั้นเขาก็ประกบจอร์จ คลูนี่ย์ ใน "Three Kings" กับ "The Perfect Storm" และ "The Italian Job" ที่แสดงร่วมกับชาร์ลิส โตรน
เขายังได้แสดงใน "We Own The Night" ที่เขาประกบวาคีน ฟินิกซ์และโรเบิร์ต ดูวัลโดยเขาควบตำแหน่งผู้อำนวยการสร้างภาพยนตร์เรื่องนี้ด้วย วาห์ลเบิร์กยังร่วมแสดงใน "The Departed" ของมาร์ติน สกอร์เซซี่ ที่ได้รับการเสนอชื่อเข้าชิงรางวัลออสการ์ สาขา รางวัลนักแสดงสมทบยอดเยี่ยม
เขานำแสดงใน "Shooter" ภาพยนตร์ของแอนทวน ฟูกัว, แสดงกับ เกร็ก คินเนียร์ ใน "Invincible" ภาพยนตร์ชีวประวัติบุคคลในแวดวงอเมริกันฟุตบอล, และ "Four Brothers" ของจอห์น ซิงเกิ้ลตั้น เขานำแสดงใน "Max Payne" ที่สร้างอ้างอิงจากวิดีโอเกมส์และ Twentieth Century Fox
วาห์ลเบิร์กยังเป็นผู้อำนวยการผลิตซีรีส์ "Entourage" ทาง HBO ที่ได้ชิงรางวัลลูกโลกทองคำ 3 สาขา, และรางวัลเอ็มมี่ 7 สาขา ทางด้านกิจกรรมเพื่อสังคม เขาก่อตั้ง Mark Wahlberg Youth Foundation เพื่อช่วยเหลือเยาวชนในชุมชนเมืองในปี 2001 ด้วย
ร่วมกับ Funky Bunch
ร่วมกับ Prince Ital Joe
ระบบเส้นใยของเซลล์
ระบบเส้นใยภายในเซลล์ (cytoskeleton) เป็นโปรตีนขนาดเล็กที่มารวมตัวกันเป็นเส้นใย ซึ่งมีบทบาทในการเคลื่อนที่และการรวมตัวของเซลล์เป็นเนื้อเยื่อ พบในยูคาริโอตเท่านั้น
ในยูคาริโอต ระบบเส้นใยมีหลายชนิดได้แก่
สนธยา ชิตมณี
สนธยา ชิตมณี เกิดวันที่ 7 พฤศจิกายน พ.ศ. 2521 ที่โรงพยาบาลหาดใหญ่ จังหวัดสงขลา เป็นที่รู้จักในนาม สน The Star เป็นนักร้อง นักแสดง เข้าศึกษาระดับประถมที่ โรงเรียนสหศาสตร์วิทยาคาร ระดับมัธยมเรียนที่โรงเรียนหาดใหญ่รัฐประชาสรรค์ และโรงเรียนรัตภูมิวิทยา เข้าสู่วงการบันเทิงด้วยการชนะเลิศการแข่งขันเดอะสตาร์ ค้นฟ้าคว้าดาว ปี 1 พ.ศ. 2547 จากนั้นมีผลงานเพลง อัลบั้ม สนคนคว้าดาว
ด้านผลงานการแสดงมีภาพยนตร์เรื่อง มหาลัยเหมืองแร่, เปิงมาง กลองผีหนังมนุษย์ และ ไชยา และละครอย่าง น้องใหม่ร้ายบริสุทธิ์, หนึ่งมิตรชิดใกล้
หลังจากแสดงภาพยนตร์เรื่อง ไชยา ทำให้สนได้รับรางวัลด้านการแสดงคือ รางวัลสุพรรณหงส์ รางวัลชมรมวิจารณ์บันเทิง และ สตาร์เอนเตอร์เทนเมนต์อวอร์ดส
ผลงานในนาม โกไข่กับนายสนได้เข้าร่วมชุมนุมกับทางพันธมิตรประชาชนเพื่อประชาธิปไตย ทั้งปี พ.ศ. 2549 และปี พ.ศ. 2551 แต่มิได้ขึ้นเวทีแสดงแต่อย่างใด
ชาลี ไตรรัตน์
ชาลี ปอทเจส หรือเป็นที่รู้จักในชื่อ ชาลี ไตรรัตน์ ชื่อเล่น แน็ก (19 มกราคม พ.ศ. 2536) เป็นนักแสดงและนักร้องชาวไทย เข้าสู่วงการบันเทิงตั้งแต่ยังเด็ก มีผลงานสร้างชื่อเสียงในภาพยนตร์เรื่อง "แฟนฉัน" ที่ทำรายได้สูงสุด 140 ล้านบาทในปี พ.ศ. 2546 และภาพยนตร์เรื่อง "เด็กหอ" สำหรับการแสดงภาพยตร์เรื่องนี้ เขาได้รับ รางวัลตุ๊กตาทอง ในสาขานักแสดงนำชายยอดเยี่ยม ในปี พ.ศ. 2549
ชาลีเป็นบุตรคนเล็กจากทั้งหมดหกคนของอัลเฟรด ปอทเจส กับวราภรณ์ ไตรรัตน์ บิดามีเชื้อสายดัตช์ ครอบครัวนับถือศาสนาคริสต์นิกายโรมันคาทอลิก
งักจิ้น
งักจิ้น (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นชาวเมืองหยางผิง เขตเว่ยกว๋อ ซึ่งปัจจุบันคือเมืองชิงเฟิง มณฑลเหอนาน มีชื่อรองเหวินเชียน ลักษณะตามคำบรรยายในวรรณกรรมสามก๊ก งักจิ้นเป็นคนรูปร่างเตี้ยและตัวเล็ก แต่จิตใจห้าวหาญ เก่งกาจในเชิงยุทธ์ เป็นขุนพลคนสำคัญของโจโฉ
รายละเอียดการดำเนินชีวิตของงักจิ้นในตอนต้นของวรรณกรรมสามก๊ก ไม่ปรากฏหลักฐานแน่นอน มีการกล่าวถึงในตอนได้เข้าร่วมกับกองทัพของโจโฉในตำแหน่งนายทหารชั้นผู้น้อย โดยได้รับมอบหมายให้กลับไปรวบรวมผู้คนจำนวนมากที่บ้านเกิด เพื่อให้เข้าร่วมกับกองทัพในการทำศึกสงคราม งักจิ้นสามารถเกณฑ์ผู้คนจำนวนมากกว่าพันคนในการเข้าร่วมกับกองทัพ จึงได้รับความดีความชอบจากโจโฉด้วยการเลื่อนขั้นจากนายทหารชั้นผู้น้อย เป็นนายทหารระดับนายพัน ภายหลังงักจิ้นได้ช่วยทำศึกออกรบร่วมกับโจโฉหลายต่อหลายครั้ง จนได้เลื่อนยศเป็นเจ๋อชงเจียงจวินหรือนายทหารระดับนายพล และเสียชีวิตในเจี้ยนอันศก ปีที่ 23
ธารา ศรีอนุรักษ์
ธารา ศรีอนุรักษ์ (11 พฤศจิกายน พ.ศ. 2518 - ปัจจุบัน) นักเขียนเรื่องสั้นชาวนครศรีธรรมราช เจ้าของนามปากกา ธาร ธรรมโฆษณ์
ธารา ศรีอนุรักษ์ เกิดในปี พ.ศ. 2518 เป็นคนตำบลร่อนพิบูลย์ อำเภอร่อนพิบูลย์ จังหวัดนครศรีธรรมราชโดยกำเนิด หลังจากศึกษาจนจบชั้นประถมศึกษาจากโรงเรียนวัดเขาน้อย​จังหวัดนครศรีธรรมราชแล้ว จึงได้บรรพชาเป็นสามเณรที่วัดเทพนมเชือด อำเภอร่อนพิบูลย์ จังหวัดนครศรีธรรมราช โดยได้ศึกษาทางธรรมจนจบนักธรรมชั้นเอก ในสำนักเรียนวัดธรรมโฆษณ์ จังหวัดสงขลา หลังจากนั้นจึงได้ย้ายเข้ามาศึกษาต่อที่กรุงเทพมหานคร ในสำนักวัดสุทัศนเทพวราราม และสอบไล่ได้เปรียญธรรม 4 ประโยคในสำนักวัดสุทัศนเทพวรารามในปี พ.ศ. 2538
หลังจากเรียนจบชั้นมัธยมศึกษาตอนปลายที่โรงเรียนบาลีเตรียมอุดมศึกษา มหาวิทยาลัยมหาจุฬาลงกรณราชวิทยาลัย ในปี พ.ศ. 2539 แล้ว จึงได้เข้าศึกษาต่อใน คณะครุศาสตร์ (เอกภาษาไทย) มหาวิทยาลัยมหาจุฬาลงกรณราชวิทยาลัย หลังจากจบการศึกษา (พ.ศ. 2545) จึงได้ลาสิกขาบท ในปี พ.ศ. 2547 และได้ทำงานเป็นครูอยู่ที่โรงเรียนวัดธรรมจริยาภิรมย์​ตั้งแต่ปี พ.ศ. 2548 จนถึงปี พ.ศ. 2550 จึงได้ลาออกมาทำงานเป็นนักเขียนอิสระจนถึงปัจจุบัน
รวมบทกวี
รวมเรื่องสั้น
วรรณกรรมเยาวชน
เคโรโระ (ตัวละคร)
สิบโทเคโรโระ () เป็นตัวละครในหนังสือการ์ตูนและภาพยนตร์การ์ตูนในเรื่องเคโรโระ ขบวนการอ๊บอ๊บป่วนโลก ให้เสียงภาษาญี่ปุ่นโดยคุมิโกะ วะตะนะเบะ เดิมให้เสียงภาษาไทยโดยอรุณี นันทิวาส ปัจจุบันให้เสียงภาษาไทยโดยขนิษฐา ปราณีตพลกรัง
เคโรโระเป็นหัวหน้าหน่วยจู่โจมพิเศษสังกัดการรุกรานจักรวาลระดับสิบโท มาจากหมู่ดาวแกรมม่าดาวเคราะห์ลำดับที่ 58 ดาวเคโรนมาโลกนี้เพื่อยึดครอง แต่กลับถูกพี่น้องฮินาตะจับตัวมาเป็นคนรับใช้ให้ทำงานบ้านซะนี่เคโรโระเกิดวันที่ 9 ธันวาคม ส่วนสูง 75 ซม.น้ำหนัก 5.5 กิโลกรัม มีร่างกายสีเขียวบนหัว และหน้าท้องมีสัญลักษณ์เป็นรูปดาวห้าแฉก บนหัวสีแดง มีหมวกสีเหลือง ชอบกินอิคินาริดังโงะมาก และมีอาวุธคือเคโระบอล ซึ่งทำลายทุกสิ่งทุกอย่างได้เลย แต่ดันถูกยึดไปซะนี่ ชอบทำอะไรไร้สาระเช่นต่อโมเดลกันพลา (โมเดลกันดั้ม ) และดูหนังการ์ตูนเรื่องกัปตันเกโรโระ และยังได้สร้างฐานบัญชาการอยู่ที่ใต้ดินบ้านฮินาตะอีกด้วย เวลาสั่งการไม่เคยมีครั้งไหนได้เรื่อง ลูกน้องจึงไม่ค่อยฟังคำสั่งของเขา และนอกจากนั้นเคโรโระยังเรียกทุกคนว่าท่านนำหน้า ยกเว้นลูกน้องตนเอง และเสียงของเคโรโระคือ เคโระเคโระเคโระเคโระสิบโทเคโรโระมีความสัมพันธ์กับครอบครัวฮินาตะ คือครอบครัวฮินาตะได้รับเคโรโระมาให้อยู่ที่บ้าน แต่ต้องทำงานบ้านทดแทนเป็นคนรับใช้ของบ้าน บ้านฮินาตะเป็นบ้านหลังไม่ใหญ่นัก เคโรโระจะคอยดูแลบ้านให้กับครอบครัวฮินาตะซึ่งจะมี ฮินาตะ อากิซึ่งเป็นคุณแม่ ฮินาตะ นัทสึมิ และ ฮินาตะ ฟูยูกิและเวลาถึงสิ้นเดือนเคโรโระก็จะได้รับเงินเดือนจากครอบครัวฮินาตะเป็นจำนวนหนึ่ง ซึ่งให้เดือนละ 3,000 เยนโดยเคโรโระจะเอาไปซื้อกันพลา ซึ่งทำให้ ฮินาตะ นัทสึมิ ไม่พอใจกับการที่เอาเงินไปซื้อของไร้สาระ แต่ฮินาตะ อากิที่รับเคโรโระมาไว้เพื่อว่าจะเป็นต้นแบบ เกี่ยวกับการออกแบบการ์ตูนเรื่องใหม่ เพราะอากิทำงานเป็นบรรณาธิการการ์ตูน
สิบโทเคโรโระมีความสัมพันธ์กับฟูยูกิ คือเวลาที่เคโรโระโดนลูกน้องทิ้งฟูยูกิจะมาให้กำลังใจ และเป็นคนที่สนิทกับเคโรโระมากที่สุดในบ้านฮินาตะ เคโรโระจะคอยจ้องที่จะยึดครองบ้านฮินาตะ แต่ด้วยความที่ฟูยูกิมีความอ่อนโยนกับเคโรโระ จึงทำให้เคโรโระยังไม่อยากที่จะลงมือยึดครอง แต่บางครั้งฟูยูกิก็เผลอไปช่วยเคโรโระในทางที่ผิด เพราะกลัวเคโรโระจะยึดครองบ้านหลังนี้ จึงต้องยอม และฟูยูกิยังสนใจในตัวของสิบโทเคโรโระมาก เพราะฟูยูกิสนใจในเรื่องเกี่ยวกับเรื่องลึกลับ ซึ่งเคโรโระก็เป็นหนึ่งในนั้นด้วยเหมือนกัน และเวลาที่เคโรโระจะทำอะไรฟูยูกิก็ไม่ห้าม กลับยุยงส่งเสริมให้เคโรโระทำอีกด้วย เพราะด้วยความที่อยากเห็นสิ่งของที่เกี่ยวกับพวกมนุษย์ต่างดาว จึงต้องยอมให้เคโรโระทำโดยไม่บอกคนอื่นรู้ ฟูยูกิสนิทกับเคโรโระมากเลยทีเดียว
สิบโทเคโรโระมีความสัมพันธ์กับฮินาตะ อากิคืออากิได้รับเคโรโระมาไว้ที่บ้าน โดยไม่ไปแจ้งตำรวจเพราะอากิเป็นบรรณาธิการการ์ตูนฉบับรายเดือน อากิมีความอ่อนโยนกับเคโรโระมาก ไม่ว่าเคโรโระจะทำอะไรอากิก็จะส่งเสริมให้เคโรโระทำ เวลาสิบโทเคโรโระวางแผนอะไร จะไม่ไปทำร้าย ฮินาตะ อากิ เลยเพราะอากิมีบุญคุณที่ให้ที่พักพิงสำหรับสิบโทเคโรโระ
เคโรโระไม่ค่อยมีความสัมพันธ์แบบหัวหน้ากับลูกน้อง แต่จะมีความสัมพันธ์แบบเพื่อนซะมากกว่า โดยเฉพาะกับสิบตรีกีโรโระซึ่งเป็นเพื่อนกันตั้งแต่สมัยเด็กกิโรโระจะไม่ฟังเคโรโระสั่งการอะไรเลย(เพราะเป็นเรื่องไร้สาระทั้งนั้น)และไม่เคยเชื่อฟังเลยซักครั้ง แต่บางครั้งลูกน้องก็ต้องจำเป็นต้องทำตามที่เคโรโระพูด เพราะจะต้องการยึดครองโลก
ทามามะ
พลทหารทามามะ เป็นตัวละครในการ์ตูนเรื่องเคโรโระ ขบวนการอ๊บอ๊บป่วนโลก
ทามามะ เป็นลูกน้องของเคโรโระคนหนึ่งระดับพลทหารทามามะสีร่างกายน้ำเงินเข้มมาจากหมู่ดาวแกรมม่าดาวเคราะห์ลำดับที่ 58 ดาวเคโรนมีสัญลักษณ์เป็นรูปธงหงายขึ้นมีเส้นแบ่งตรงกลางข้างหนึ่งสีเขียวอีกข้างสีเหลืองหรือจะมองเป็นรูปหัวใจแบบเหลี่ยมๆที่แบ่งครึ่ง 2 สี(ป้ายสัญลักษณ์มือใหม่ติดรถ)มีหมวกสีเหลือง รักเคโรโระมากกว่าการยึดครองโลก นอกจากนั้นยังชอบกินขนมและของหวานอีกด้วยทามามะมีความสัมพันธ์กับเคโรโระ คือทามามะจะรักเคโรโระจากก้นบึ้งของหัวใจ เวลามีคนมาเข้าใกล้สิบโทเคโรโระทามามะจะทำลายคนคนนั้นซะโดยเฉพาะเวลาที่แองโกล มัวร์ ใกล้ชิดสนิทสนมกับเคโรโระทามามะจะเกิดอาการหึงหวงเป็นอย่างมากและจะเข้าไปขัดจังหวะทุกที(ต้องเรียกว่าอิจฉาริษยาซะมากกว่า)แต่เคโรโระคิดว่าทามามะเป็นเพียงแค่ลูกน้องเท่านั้น แต่ทามามะก็ไม่ได้ว่าอะไรเพราะนับถือเคโรโระมากซะจนสติแตกจนเคโรโระโดนลูกหลง แต่บางครั้งเคโรโระสั่งการทามามะก็จะไม่เข้าร่วมแผนการเลย เพราะถึงจะรักเคโรโระมากแค่ไหนแต่แผนการไม่ได้เรื่องของเคโรโระทามามะก็ไม่เห็นด้วยเลยแม้แต่น้อย
ทามามะมีความสัมพันธ์กับโมโมกะคือตอนทามามะที่มายังโลกครั้งแรกแล้วกระจายไปตามที่ต่าง ๆ แล้วไปนอนอยู่ใต้ต้นไม้โมโมกะไปเจอเข้าก็เก็บมาให้ที่พักพิงแก่ทามามะโดยไม่ไปแจ้งตำรวจและทามามะก็ดีกับโมโมกะมากแต่เวลาทามามะเรียกโมโมกะจะไม่เรียกว่าโมโมกะแต่จะเรียกโมมจจิเป็นชื่อเล่นของโมโมกะแต่เวลาที่โมโมกะจะสารภาพรักกับฟูยูกิก็ถูกพวกทามามะขัดจังหวะซะนี่เป็นบางครั้งที่โมโมกะจะอัดทามามะจนไม่เหลือสภาพเลยทีเดียวและโมโมกะเก็บทามามะมาไว้ที่คฤหาสน์ก็ไม่ใช่เพราะอะไรอาจเป็นเพราะความสงสารที่เล็กน้อยแต่จริงๆแล้วกะจะเอาทามามะมาเพื่อทำให้ตนเองได้ใกล้ชิดกับฟุยูกิฮินาตะ ฟุยูกิมากขึ้นซึ่งเพราะว่าฟุยูกิชอบเรื่องลึกลับมากเลยจะทำให้ฟุยูกิหันมาสนใจเพราะทามามะก็เป็นหนึ่งในเรื่องลึกลับ(เพราะเป็นมนุษย์ต่างดาวนั่นเอง) แต่โมโมะกะก็รักทามามะมากเวลาที่ทามามะอยากได้อะไรก็จะหามาให้ทุกอย่าง เช่น
ตอนที่ทามาม่ะสอนเด็กคนหนึ่งเล่นฟุตบอลแต่ดันใช้ท่าไม้ตายทามาม่ะแอคแทคจนบอลแตกทำให้ทามาม่ะรอวันที่เด็กคนนั้นกลับมาเอาบอลคืนจนโดโรโระช่วยพาไป
ทามามะมีความสัมพันธ์กับเพื่อน ๆ คือบางครั้งจะมีความสัมพันธ์กับพวกนัทสึมิ ฟูยูกิ อากิ โคยูกิโดยเฉพาะแองโกล มัวร์เวลาที่มัวร์เข้าใกล้สิบโท ทามามะก็จะหึงแตกและบ้าคลั่งทันทีแต่มัวร์ก็ไม่ได้คิดอะไรกับทามามะอย่างเลวร้ายเลยแม้แต่น้อยแต่ทามามะทำทุกอย่างเพื่อให้มัวร์ออกห่างจากสิบโทแต่ก็ไม่สำเร็จทุกครั้งทามามะจึงต้องพยายามต่อไปแต่ความสัมพันธ์กับครอบครัวฮินาตะมีบ้างเวลาที่นัทสึมิเชิญเข้าบ้านก็ทำตัวดี เป็นที่รักของทุกคน(เฉพาะสถานการณ์)
ทามามะไม่ค่อยมีความสัมพันธ์กับรุ่นพี่ เช่น สิบเอกคุรูรุ สิบจัตวาโดโรโระ เพราะทามามะนับถือรุ่นพี่เป็นหัวหน้าจึงไม่ค่อยมีความสัมพันธ์เท่าไหร่แต่กับสิบโทมีมากซะยิ่งกว่าสิ่งอื่นใด แต่ถ้าเป็นความสนิทกับรุ่นพี่โดยยกเว้นเคโรโระแล้วจะไปสนิทกับกีโรโระมากกว่า แต่ทามามะก็คอยช่วยรุ่นพี่เฉพาะเวลาที่ต่อสู้กับศัตรูที่เก่ง ๆ ด้วยเหตุนี้ทามามะจึงไม่ค่อยมีความสัมพันธ์กับรุ่นพี่แต่จะคิดว่ารุ่นพี่เป็นหัวหน้าเป็นคนที่ใหญ่กว่าเราเพราะในทีมเคโรโระทามามะเป็นพลทหารซึ่งถือว่าระดับชั้นเล็กที่สุด
ดับเบิลยูดับเบิลยูอี รอว์
ดับเบิลยูดับเบิลยูอี รอว์ เครื่องหมายการค้า WWE RAW เป็นรายการโทรทัศน์ที่เกี่ยวกับมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) โดยออกอากาศทุกวันจันทร์ และเป็นรายการโทรทัศน์หลักของค่าย Raw อีกทั้งยังเป็นรายการโทรทัศน์รายสัปดาห์ที่ออกอากาศยาวนานที่สุดของ WWE ในปัจจุบันเป็นหนึ่งในสี่ค่ายหลักของ WWE โดยมีค่ายอื่นคือ สแมคดาวน์ ไลว์ฟ, ทูโอไฟว์ ไลว์ฟ และ เอ็นเอ็กซ์ที
ปัจจุบันออกอากาศในรูปแบบรายการสด ทางช่อง USA Network (และนำเทปบันทึกภาพมาฉายซ้ำทางช่อง mun2, และวันอาทิตย์ทางช่อง Telemundo (ในรูปแบบภาษาสเปน) ในประเทศสหรัฐอเมริกา และประเทศสหราชอาณาจักร และสาธารณรัฐไอร์แลนด์ ทางช่อง Sky Sports 3)
สำหรับในประเทศไทย จะนำเทปมาออกอากาศทางช่อง CTH Sport Spirit(ซีทีเอช ช่อง 147) ทุกวันเสาร์ เวลา 18.00-21.00 น. โดยจะออกอากาศช้ากว่าสหรัฐอเมริกา 19 วัน
ศึกรอว์เป็นรายการโทรทัศน์หลักที่ออกอากาศครั้งแรกเมื่อ 11 มกราคม ค.ศ. 1993 เป็นตอนที่ 1 ณ.ห้องแกรนด์ บอลล์รูม ที่แมนแฮตตัน เซ็นเตอร์ สตูดิโอในนครนิวยอร์ก โดยแทนรายการ Prime Time Wrestling ที่ได้ออกอากาศมากว่า 8 ปี รายการรอว์ดั้งเดิมนั้นมีความยาว 60 นาที และออกอากาศสดในแต่ละสัปดาห์ โดยรวมกันของสถานที่ปล้ำที่ใกล้ชิด ซึ่งนับเป็นความประสบความสำเร็จที่ปรับตัวดีขึ้น อย่างไรก็ตามตารางการถ่ายทอดสดทุกสัปดาห์นับเป็นท่อระบายทางการเงินของ WWF
ในวันที่ 23 กรกฎาคม ค.ศ. 2012 ทาง WWE ได้จัดรายการเป็นตอนพิเศษเป็นการเฉลิมฉลองครบรอบออกอากาศ 1,000 ตอน โดยจัดในที่เซนหลุยส์ รัฐมิสซูรี ซึ่งก็เริ่มรูปแบบสามชั่วโมงถาวรและตัดคำว่า "Supershow" ซึ่งเป็นส่วนหนึ่งมาจากชื่อรายการ กับการแชทสดโดยเฉพาะ Charlie Sheen ใน Skype ต่อมาในวันที่ 14 มกราคม ค.ศ. 2013 ได้เฉลิมฉลองครบรอบ 20 ปีของรายการรอว์
ปัจจุบันเพลงชุดรูปแบบสำหรับค่าย Raw คือ"The Night" ร้องโดย CFO$ ซึ่งเริ่มใช้ตั้งแต่ รอว์ 1000 ก่อนนี้เพลงของชุดรูปแบบสำหรับค่าย Raw คือ "Burn it to the ground" โดย Nickelback ซึ่งได้ถูกนำมาใช้ตั้งแต่ 16 พฤศจิกายน 2009
ตั้งแต่วันที่ 10 มีนาคม ค.ศ. 1997 การออกอากาศของ Raw ถูกแบ่งออกเป็น 2 ชั่วโมงและให้ชื่อชั่วโมงเพื่อการจัดอันดับโทรทัศน์กับชั่วโมงแรกจะถูกเรียกว่า RAW is War และ ชั่วโมงที่สองเป็น War Zone และใช้ชื่อนี้มาจนถึงวันที่ 17 กันยายน ค.ศ. 2001 ด้วยผลพวงจากเหตุการณ์วินาศกรรม 11 กันยายน พ.ศ. 2544 จึงได้ทำการได้ตัดเหลือแค่ชื่อ RAW
ในวันที่ 7 มกราคม ปี ค.ศ. 2008 WWE ได้ประกาศว่าทุกค่าย (Raw, SmackDown และ ECW) จะมีการถ่ายทอดในระบบ HD ชื่อรหัส "WWE HD" เริ่มต้นตั้งแต่วันที่ 21 มกราคม ปี ค.ศ. 2008 WWE ลงทุนประมาณ 20,000,000 $ ในการบันทึกใหม่และอุปกรณ์การออกอากาศไปยังเตรียมความพร้อมสำหรับการย้ายเช่นเดียวกับการใช้ดอกไม้ไฟ และไฟ โดยรูปแบบของเวทีนั้นใช้ร่วมกันโดยทุกค่าย ขั้นตอนได้ถูกเปลี่ยนแปลงตั้งแต่ 2008 แต่ส่วนมากของเวทีเหมือนเดิม.
ไอ ชิโนซากิ
ไอ ชิโนซากิ () เกิดในวันที่ 26 กุมภาพันธ์ ปี พ.ศ. 2535 ในประเทศญี่ปุ่น เป็นดาราไอดอล ชาวญี่ปุ่น
แจ้งเกิดจากการเป็นดาราไอดอล U-15 มีผลงานทั้งการ ถ่ายแบบหนังสือ และถ่ายแบบ VDO.
พระอัคนี
พระอัคนี หรือ พระอัคคี หรือ พระเพลิง (สันสกฤต: อคฺนิ, อัคนิ अग्नि) เป็นเทพในศาสนาฮินดู โดยเป็นเทพแห่งไฟ และเป็นเทพประจำทิศตะวันออกเฉียงใต้ (อาคเนย์)
พระอัคนีมี ๓ พระรูปทรงได้แก่ อัคนี วิทยุต (สายฟ้า) และดวงอาทิตย์
พระอัคนีมี ๒ หรือ ๗ พระหัตถา, ๒ พระศิระ และ ๓ พระบาท ในแต่ล่ะพระศิระพระองค์ทรงมี ๗ พระชิวหาซึ่งลุกเป็นไฟซึงพระองค์ทรงใช้เลียเนย (กี) ที่นำมาถวายให้ พระอัคนีมีพาหนะเป็นแกะตัวผู้ หรือ แรด หรือรถลากม้าที่ลากโดยม้าอัคนี อาวุธของพระองค์คือ ขวาน คบไฟ สายลูกประคำ และหอกอัคนี
จากตามที่ค้นพบหลักฐานเก่าที่สุดคือในสมัยพระเวท มีคัมภีร์กล่าวว่า พระอัคนีเป็นบุตรของพระแม่ธรณี มีพระบิดาชื่อว่า พระทยาอุส ซึ่งเป็นผู้ครองชั้นฟ้าเก่าที่สุดของศาสนาพราหมณ์
มะมิโกะ โนะโตะ
มะมิโกะ โนะโตะ () เป็นนักพากย์หญิงชาวญี่ปุ่น เกิดเมื่อวันที่ 6 กุมภาพันธ์ พ.ศ. 2523 ที่เมืองคะนะซะวะ จังหวัดอิชิคะวะ ประเทศญี่ปุ่น จบการศึกษาจากโรงเรียนมัธยมปลายฮาคุริคุกาคุเอ็น ปัจจุบันสังกัดค่ายออฟฟิศโอซาวะ ผลงานการพากย์ที่โดดเด่น ได้แก่ มิยาซากิ โนโดกะ จากเรื่องคุณครูจอมเวท เนกิมะ!, แองโกล มัวร์ จากเรื่องเคโรโระ ขบวนการอ๊บอ๊บป่วนโลก, สึคาโมโตะ ยาคุโมะ จากเรื่องสกูลรัมเบิ้ล สูตรรักฉบับนักเรียน, เอ็นมะ ไอ จากเรื่องสัญญามรณะ ธิดาอเวจี, อิจิโนเซะ โคโตมิ จากเรื่องแคลนนาด เป็นต้น
ตัวหนา คือบทที่เป็นตัวเอก หรือตัวเด่นของเรื่อง
โฆเซ เด ซาน มาร์ติน
โฆเซ ฟรันซิสโก เด ซาน มาร์ติน มาตอร์รัส หรือ โฆเซ เด ซาน มาร์ติน () (25 กุมภาพันธ์ พ.ศ. 2321 - 17 สิงหาคม พ.ศ. 2393) เป็นนายพลชาวอาร์เจนตินาผู้ซึ่งเป็นผู้นำในการประกาศเอกราชอเมริกาใต้ตอนล่าง (อาร์เจนตินาและชิลี) จากประเทศสเปน
โฆเซ เด ซาน มาร์ตินเป็นบุตรคนที่5และคนสุดท้องของฆวน เด ซาน มาร์ติน และ เกรกอเรีย มาร์ตอร์รัส เดล เซอร์ เกิดที่เมืองยาเปยู จังหวัดคอร์เรียนเตส ซึ่งอยู่ทางภาคตะวันออกเฉียงเหนือของอาร์เจนตินาในปัจจุบัน มีการโต้เถียงกันเกี่ยวกับปีเกิดที่แท้จริงของเขา เช่นเดียวกับการเข้าพิธีศีลล้างบาปที่ไม่มีบันทึกไว้ ต่อมาเอกสารอื่น เช่น พาสปอร์ต บันทึกการแต่งงาน และบันทึกการเป็นทหาร บ่งชี้ว่าปีเกิดของซาน มาร์ตินนั้นอยู่ระหว่างปี ค.ศ.1777-1778 เมื่อซาน มาร์ตินอายุได้3-4ปี ครอบครัวของเขาย้ายไปยังบวยโนสไอเรส
ในปี ค.ศ.1783 ฆวน พ่อของเขาได้รับคำขอให้ย้ายไปสเปน ครอบครัวของซาน มาร์ตินได้ตั้งถิ่นฐานที่เมืองมาดริด แต่ฆวนไม่ได้รับการเลื่อนขั้นจึงได้ย้ายไปยังเมืองมาลากา ต่อมาในปี ค.ศ.1785 ซาน มาร์ตินได้เข้ารับการศึกษาในโรงเรียนในมาลากา และ เข้าเป็นนักเรียนนายร้อยในหน่วยทหารราบเมอร์เชียน เมื่ออายุได้ 11 ปี
ในปี ค.ศ. 1811 เขาได้ออกจากกองทัพสเปนและลงเรือ จอร์จ แคนนิ่ง จากประเทศอังกฤษกลับไปยังกรุงบัวโนสไอเรสซึ่งเป็นที่ที่เขาเกิด และเดินทางถึงในวันที่ 9 มีนาคม ค.ศ. 1812 พร้อมกับเพื่อนของเขา ไม่นานหลังจากนั้น ซาน มาร์ตินได้ก่อตั้งกรมทหารกรานาเดโรสขึ้น ต่อมาในวันที่19 มกราคม ค.ศ.1817 ซาน มาร์ตินได้นำกองทัพแอนดีสซึ่งเป็นกองทัพปลดปล่อยจำนวน 4,000 คน ซึ่งเขาได้ฝึกปรือด้วยตัวเขาเอง แบ่งทัพออกเป็นทัพย่อย6ทัพ แต่ละทัพใช้เส้นทางเดินทางแตกต่งกัน ข้ามเทือกเขาแอนดีส สู้รบกับกองทัพของสเปน และสามารถพิชิตกรุงซันติอาโกของชิลีได้
ถัดจากชิลี เขาได้วางแผนการรบที่จะบุกเปรูโดยทางทะเล แล้วได้ขึ้นบกที่เมืองปิสโก เปรู ในเวลาดังกล่าวนี้ ซาน มาร์ติน ได้ประกาศต่อกองทัพทั้งหมดว่า "ที่พวกเรามาที่นี่ ไม่ใช้เพื่อเอาชนะด้วยกำลัง แต่เพื่อปลดปล่อยประชาชน" แต่เมื่อไปถึงเปรู เขาก็พบกับปัญหาใหม่จากคำถามของชาวเมืองว่า ทำไมต้องปฏิวัติปลดแอก เปรูนั้นถือว่าล้าหลังที่สุดในจำนวนเขตทั้งหมดของสเปน ชาวเมืองไม่ได้รับผลกระทบจากสเปนมากนัก ชนชั้นต่างๆไม่ได้แบ่งแยกมากมายเหมือนที่อื่น ซาน มาร์ตินต้องชะลอการโจมตีลิมาออกไปและเผยแพร่ความคิดเรื่องเสรีภาพจนชาวเปรูเริ่มเข้าใจและมองเห็น เดือนกรกฎาคม ค.ศ. 1821 เขาก็สามารถปลดปล่อยกรุงลิมาได้สำเร็จ ในวันที่ 28 กรกฎาคม ซาน มาร์ติน ก็ได้ประกาศปลดปล่อยเปรูต่อหน้าประชาชนที่ได้มาชุมนุมกันที่จัตุรัส
แม้จะบอกว่า เปรูสามารถประกาศเอกราชได้แล้วก็ตาม แต่ก็ยังคงต้องสู้รบแล้วสู้รบอีก กับกองทัพสเปน เพื่อให้บรรลุการเป็นเอกราชอย่างสมบูรณ์ ช่วงเวลาดังกล่าวนั้น ขณะที่ซาน มาร์ติน ได้เคลื่อนไหวการปลดปล่อยจากชิลี ขึ้นไปทางทิศเหนือนั้น ซิมอน โบลิบาร์ ก็กำลังเคลื่อนไหวปลดปล่อยอเมริกาใต้ในทางตอนเหนืออยู่เช่นกัน ซาน มาร์ติน คิดว่า เพื่อเอกราชของเปรูจำเป็นที่จะต้องร่วมมือกับกองทัพของโบลิบาร์ ทั้งสองจึงได้กำหนดที่จะพบกันที่เมืองกัวยากิล ซึ่งอยู่ในประเทศเอกวาดอร์ในปัจจุบัน
หลังจากการพบปะพูดคุยกัน ซาน มาร์ติน จึงสรุปได้ว่า จะมอบหมายการปลดปล่อยเปรูให้สำเร็จ แก่ ซิมอน โบลิบาร์ และเขาได้คืนตำแหน่งและอำนาจที่ตัวเขาได้รับมาในการประชุมรัฐสภาครั้งที่ 1 ของเปรู
หลังจากนั้น ซาน มาร์ติน ก็ได้เดินทางออกจากเปรูไปชิลี บัวโนสไอเรส และข้ามไปยังยุโรป แล้วได้ปิดฉากชั่วชีวิตด้วยวัย 72 ปีที่บูลง-ซูร์-แมร์ ประเทศฝรั่งเศส ในเดือนสิงหาคม ค.ศ. 1850
พระปารวตี
ปารวตี ( "Pārvatī") หรือ อุมา ( "Umā") เป็นเทวีในศาสนาฮินดู เป็นเจ้าแห่งความอุดมสมบูรณ์ ความรัก การอุทิศตน ตลอดจนพลังอำนาจศักดิ์สิทธิ์ ถือกันว่า พระนางเป็นด้านอ่อนโยนและเอาใจใส่ของศักติ พระนางยังแสดงพระองค์เป็นหลายด้าน เรียกว่า "ปาง" แต่ละปางเป็นที่รู้จักด้วยหลายชื่อหลายเรื่องราว พระนาง พร้อมด้วยพระลักษมี เทวีแห่งความมั่งคั่งรุ่งเรือง และพระสรัสวดี เทวีแห่งความรู้ ประกอบกันเป็นองค์สาม (trinity) ของเทวีฮินดู เรียกว่า ตรีเทวี
พระนางเป็นพระชายาของพระศิวะ เทพเจ้าผู้ปกปักรักษาสรรพชีวิตและทำลายล้างความชั่วร้าย พระนางเป็นพระธิดาของพระหิมวัต เทพแห่งภูเขา กับพระนางไมนาวติ ผู้เป็นพระชายา พระนางทรงให้กำเนิดพระพิฆเนศกับพระขันทกุมาร คัมภีร์ปุราณะยังกล่าวว่า พระนางเป็นพระพี่นางหรือน้องนางของพระวิษณุและพระแม่คงคา
พระนางกับพระสวามีทรงเป็นเทพศูนย์กลางแห่งลัทธิไศวะ หรือลัทธิซึ่งถือพระศิวะเป็นใหญ่ ศาสนาฮินดูยังเชื่อว่า พระนางทรงเป็นพลังงานและอำนาจแห่งการสร้างสรรค์ใหม่ของพระสวามี เป็นรากเหง้าของพันธะที่รัดรึงสรรพสิ่งเข้าด้วยกัน และเป็นหนทางแห่งการปลดปล่อยทางจิตวิญญาณในเทวาลัยฮินดูที่สร้างถวายพระนางและพระสวามี มักใช้โยนี (อวัยวะเพศหญิง) เป็นสัญลักษณ์แทนพระนาง
คำว่า "ปารวตี" มีที่มาจาก "ปารวัต" ( "Parvata") คือ บรรพต แปลว่า ภูเขา พระนามหนึ่งของพระหิมวัต พระบิดาผู้เป็นเจ้าแห่งภูเขา "ปารวตี" แปลว่า นางภูเขา
ในวรรณกรรมฮินดู พระนางปารวตีทรงเป็นที่รู้จักในหลายพระนาม คัมภีร์ "ลลิตาสหสรนาม" (Lalita Sahasranama) บันทึกพระนามของพระนามไว้ถึงหลักพัน
หนึ่งในพระนามที่นิยมใช้เรียกขานพระนาง คือ "อุมา" ในเอกสารสมัยแรก พระนามนี้เป็นของพระสตี ชายาองค์แรกของพระศิวะซึ่งกลับชาติมาเกิดเป็นพระนางปารวตี แต่เอกกสารสมัยหลัง เช่น "รามายณะ" ถือว่า "อุมา" เป็นไวพจน์ของ "ปารวตี" คัมภีร์ "หริวงศ์" (Harivamsa) ระบว่า พระนาม "อุมา" นี้มีที่มาจากคำอุทานของพระนางว่า "อุ มา" (u mā) แปลว่า "โอะ อย่า" (oh, don't)
ดารา (เทพี)
พระดารา หรือ พระตารา () เป็นเทพีในศาสนาฮินดู ซึ่งหมายความว่า "ดาว" เป็นเทวี ๑ ใน ๑๐ ของพระมหาวิทยา พระวรกายสีน้ำเงิน มี4พระกร เหยียบร่างศพที่เน่าเปื่อย ทรงห่มหนังเสือ ท่อนบนเปลือยเปล่า พระหัตถ์ขวาถือถาด ซ้ายถือดอกบัวสีฟ้า พระหัตถ์ขวาบนถือดาบที่มีรูปร่างคล้ายเคียว และพระหัตถ์ซ้ายทรงถือดาบเช่นเดียวกัน ทรงเป็นเทวีในการรักษาโรค
ครั้งหนึ่งเหล่าเทวดาและอสูรทำพิธีกวนเกษียรสมุทรซึ่งระหว่างพิธีกวนเกษียรสมุทรนั้นได้บังเกิดพิษของพญานาควาสุกรีซึ่งเป็นเชือกกวนลอยขึ้นมา พระศิวะทรงเห็นเช่นนั้นจึงทรงเข้าไปดื่มพิษของพญานาควาสุกรี เมื่อพระศิวะดื่มพิษเข้าไปจึงทำให้ทรงคลุ้มคลั่งเพราะความร้ายแรงของพิษ พระแม่ทุรคาจึงทรงปรากฏพระองค์เป็นพระแม่ตาราและให้พระศิวะดื่มนมจากพระถันของพระแม่จนเลิกคลุ้มคลั่งในที่สุด
พระยามี
พระยามี () เป็นเทวีในศาสนาฮินดู เป็นเทพีแห่งแม่น้ำยมุนา เป็นพระบุตรีของพระอาทิตย์กับพระแม่ศรัณยาและเป็นพระฝาแฝดของพระยม
เตียนห้อง
เตียนห้อง (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เสนาธิการของอ้วนเสี้ยว มีความคิดความอ่านดี แต่เลือกนายผิด ในช่วงที่โจโฉยกทัพกำลังมาตีเล่าปี่ที่ชีจิ๋ว เล่าปี่ส่งจดหมายถึงอ้วนเสี้ยวให้ช่วยตีฮูโต๋เพื่อทำให้โจโฉห่วงหน้าพะวงหลัง แต่อ้วนเสี้ยวอ้างว่าอ้วนซงบุตรคนเล็กของตนป่วยไม่มีจิตใจจะทำสงคราม เตียนห้องพยายามชี้ข้อดีของการบุกตี แต่อ้วนเสี้ยวไม่ฟัง
ต่อมา อ้วนเสี้ยวคิดยกทัพตีโจโฉ เตียนห้องมาห้ามแล้วว่าครั้งก่อนที่ฮูโต๋ว่างเปล่ากลับไม่เข้าตี มาตีเมื่อโจโฉมีกำลังพร้อมสรรพต้องพ่ายแพ้อย่างแน่นอน อ้วนเสี้ยวโกรธกล่าวหาว่าเตียนห้องพูดทำลายขวัญกองทัพ แล้วให้นำตัวไปขัง ต่อมา อ้วนเสี้ยวพ่ายแพ้โจโฉราบคาบในศึกกัวต๋อสมดังคาดของเตียนห้อง อ้วนเสี้ยวคิดถ้าปล่อยเตียนห้องออกจากห้องขัง เตียนห้องต้องเยาะเย้ยตนแน่ จึงส่งคนไปสังหารเตียนห้อง แต่เตียนห้องรู้ชะตาตนเองดี จึงได้ปลิดชีวิตตนเองไปก่อนหน้านี้แล้ว
ลิห้อม
ลิห้อม (Lu Fan) เป็นเสนาธิการคนสำคัญของง่อก๊ก รับใช้ตระกูลซุนตั้งแต่ซุนเซ็กจนถึงซุนกวน เคยเป็นพ่อสื่อในแผนการหมั้นหมายเล่าปี่และนางซุนฮูหยิน เพื่อลวงเล่าปี่มาสังหาร แต่แผนการล้มเหลวเพราะขงเบ้งรู้ทัน สามารถแก้สถานะการได้ สุดท้าย จากแผนลวงสังหารกลายเป็นเรื่องจริง กลายเป็นการแต่งงานกันจริงๆ
สัญลักษณ์ธาตุ
สัญลักษณ์ธาตุ เป็นสัญลักษณ์ที่ใช้แสดงอย่างย่อๆ ว่าธาตุนี้คือธาตุอะไร ใช้ในการเขียนสูตรของสารประกอบ
จอห์น ดาลตันเป็นผู้ริเริ่มให้ใช้ภาพแทนสัญลักษณ์ของธาตุ เช่น ไฮโดรเจนใช้รูปวงกลมมีจุดอยู่ตรงกลาง คาร์บอนใช้รูปวงกลมทึบ เป็นต้น
เมื่อธาตุมีจำนวนมากขึ้น การใช้ภาพจึงไม่เหมาะสม โจนส์ จาคอบ เบอร์ซีเลียสจึงเสนอให้ใช้ตัวอักษร โดยใช้ตัวอักษรขึ้นต้นชื่อธาตุในภาษาอังกฤษ หรือภาษาละติน ถ้าซ้ำกันให้ใช้ตัวอักษรตัวใดตัวหนึ่งในชื่อธาตุนั้น
โรงเรียนอนุบาลพนัสศึกษาลัย
โรงเรียนอนุบาลพนัสศึกษาลัย เป็นโรงเรียนรัฐบาล แบบสหศึกษา เปิดสอนในระดับอนุบาล ประถมศึกษา ในอำเภอพนัสนิคม สังกัดกระทรวงศึกษาธิการ
แต่เดิมโรงเรียนอนุบาลพนัสศึกษาลัย อาศัยอยู่ที่วัดใหม่ท้ายตลาด (วัดพิมพฤฒาราม) ตำบลพนัสนิคม อำเภอพนัสนิคม จังหวัดชลบุรี เป็นสถานที่เรียนตั้งแต่ปี พ.ศ. 2465 โดยมีพระอนทอาษา นายอำเภอพนัสนิคม เป็นผู้จัดการตั้งขึ้นให้ชื่อว่า "โรงเรียนประชาบาลตำบลพนัส" ในขณะนั้น นายยาลยานันท์ เป็นศึกษาธิการอำเภอพนัสนิคม
ต่อมาสมัยหลวงชรัมภิรารักษ์ เป็นนายอำเภอพนัสนิคม และนายเสงี่ยม เจริญฮวด (นายเสงี่ยม วัฒนธรรม) เป็นศึกษาธิการอำเภอพนัสนิคม 
สมัยนั้นมาเป็นประธานในงานเปิดโรงเรียน และให้ชื่อว่าโรงเรียนประชาบาลประจำอำเภอพนัสนิคม "พนัสศึกษาลัย" นักเรียนและครูจากโรงเรียนวัดใหม่ท้ายตลาด จึงย้ายมาทำการเรียนการสอนที่โรงเรียนหลังใหม่
ในปี พ.ศ. 2478 ประเทศไทยอยู่ในภาวะสงครามถูกโจมตีทางอากาศ โรงเรียนฝึกหัดครูบ้านสมเด็จพระยา ได้อพยพครูและนักเรียนฝึกหัดครูจากธนบุรีมาอาศัยโรงเรียนนี้ นักเรียนและครูจึงย้ายไปเรียนที่วัดใหม่พิมพฤฒารามชั่วคราว จนถึง พ.ศ. 2488 เหตุการณ์ปกติจึงย้ายมาเรียนที่เดิม้าสส
อดุล วิเชียรเจริญ
ศาสตราจารย์ อดุล วิเชียรเจริญ อดีตประธานคณะกรรมการแห่งชาติว่าด้วยอนุสัญญาคุ้มครองมรดกโลก เกิดวันที่ 25 สิงหาคม พ.ศ. 2469 เป็นชาวเพชรบุรี คณบดีคนแรกของคณะศิลปศาสตร์ มหาวิทยาลัยธรรมศาสตร์ พ้นจากตำแหน่งคณบดีคณะศิลปศาสตร์ มหาวิทยาลัยธรรมศาสตร์ในวันที่ 1 กรกฎาคม พ.ศ. 2519 ตามคำสั่งคณะปฏิรูปการปกครองแผ่นดิน ที่ 36/2519 สมรสกับคุณหญิง กนิษฐา วิเชียรเจริญ มีบุตรธิดา 3 คน คือ
จบการศึกษาจากโรงเรียนสวนกุหลาบวิทยาลัย และโรงเรียนมัธยมวัดเบญจมบพิตร เตรียมปริญญา จากมหาวิทยาลัยวิชาธรรมศาสตร์และการเมือง เมื่อ พ.ศ. 2488 และธรรมศาสตร์บัณฑิต (ธ.บ.) จากมหาวิทยาลัยธรรมศาสตร์ เมื่อ พ.ศ. 2493 
จบปริญญาโทและเอกด้านความสัมพันธ์ระหว่างประเทศ (Master of International Relations และ ปริญญาเอก(Doctor of Philosophy of International relations and Organization) จากมหาวิทยาลัยอเมริกัน สหรัฐอเมริกา เมื่อ พ.ศ. 2494
ศ.อดุล วิเชียรเจริญ หรือ ศ.ดร.อดุล วิเชียรเจริญ เคยได้รับแต่งตั้งเป็นประธานคณะกรรมการแห่งชาติว่าด้วยอนุสัญญาคุ้มครองมรดกโลก และได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
ดำรงตำแหน่งอธิการบดีมหาวิทยาลัยศิลปากร คนที่ 8 ระหว่าง พ.ศ. 2518 - พ.ศ. 2522
ดำรงตำแหน่งนายกสภามหาวิทยาลัยศิลปากร คนที่ 6 ระหว่าง 18 กันยายน พ.ศ. 2529 - 28 มิถุนายน พ.ศ. 2531 และระหว่าง 29 มิถุนายน พ.ศ. 2531 - 28 มิถุนายน พ.ศ. 2533
รายชื่อปฏิบัติการทางทหารระหว่างสงครามโลกครั้งที่สอง
ปฏิบัติการสิงโตทะเล (Operation Sealion)
ปฏิบัติการนี้เป็นปฏิบัติการสำหรับการยกพลขึ้นเกาะอังกฤษของกองทัพนาซีเยอรมัน ซึ่งการจะยกพลขึ้นได้นั้นต้องทำการถล่มกองทัพเรือและกองทัพอากาศของอังกฤษให้สิ้นซากเสียก่อนแล้วค่อยทำการยกพลขึ้นบก แม้ว่ากองทัพอากาศของเยอรมนีจะถล่มกรุงลอนดอนและอีกหลายๆ เมืองในอังกฤษจนได้รับความเสียหายอย่างหนัก แต่ก็ไม่สามารถทำให้อังกฤษยอมแพ้ได้ และอังกฤษยังได้รับกำลังเสริมเพิ่มเติมจากสหรัฐอเมริกา และประเทศเครือจักรภพอีก จนกระทั่งวันที่ 31 ตุลาคม ค.ศ.1940 กองทัพอากาศเยอรมนีได้ยุติการถล่มเกาะอังกฤษ สิ่งที่ทำให้อังกฤษสามารถต่อสู้กับกองทัพอากาศเยอรมนีได้เพราะว่าอังกฤษได้มีการพัฒนาระบบเรดาห์ในการค้นหาเครื่องบินของกองทัพเยอรมัน จึงทำให้อังกฤษมีการเตรียมตัวเพื่อ
รับมือการโจมตีได้ทันท่วงที
ปฏิบัติการบาร์บารอสซา (Operation Barbarossa)
เป็นปฏิบัติการที่กองทัพนาซีใช้ในการรุกรานสหภาพโซเวียตเมื่อวันที่ 22 มิถุนายน ค.ศ. 1941 ซึ่งหลังจากที่ฝรั่งเศสได้ลงนามยอมแพ้ต่อกองทัพนาซีครบ 1 ปีพอดี โดยปฏิบัติการนี้กองทัพฝ่ายอักษะใช้กำลังทหารประมาณ 5,600,000 คน ส่วนสหภาพโซเวียตมีกำลังทหารในการป้องกันในช่วงนั้นประมาณ 2,900,000 คน โดยปฏิบัติการครั้งนี้แบ่งออกเป็น 3 สาย คือ สายที่ 1 มุ่งตรงไปยังเมืองเลนินกราดเพื่อตัดเส้นทางการลำเลียงอาวุธและยังทำให้สหภาพโซเวียตถูกตัดขาดจากโลกภายนอก สายที่ 2 ยึดเมืองทางตอนกลางแล้วมุ่งตรงไปยังกรุงมอสโก และส่วนที่ 3 มุ่งตรงไปยังเมืองเคียฟ (เมืองหลวงของยูเครนในปัจจุบัน) แล้วมุ่งตรงไปยังลุ่มแม่น้ำวอลกาเพื่อยึดเมืองสตาลินกราด ซึ่งในตอนต้นของปฏิบัติการนี้ทางกองทัพฝ่ายอักษะเกือบประสบความสำเร็จในการยึดครองสหภาพโซเวียต เนื่องจากอยู่ห่างจากนครหลวงมอสโกเพียง 40 ไมล์เท่านั้นและกองทัพแดงของโซเวียตในช่วงต้นๆ ต้องเสียทหารไปกว่า 5 ล้านคน ส่วนที่เมืองสตาลินกราดนั้นกองทัพฝ่ายอักษะไม่สามารถที่จะตีแตกได้เพราะการป้องกันอันเข้มแข็งของกองทัพแดง ซึ่งในเมืองนี้จะเป็นจุดชี้ชะตาแห่งชัยชนะระหว่างกองทัพแดงและกองทัพนาซี แต่ในที่สุดกองทัพแดงก็สามารถกำชัยชนะมาได้ในที่สุด ในปฏิบัติการนี้นั้นแม้ว่าสหภาพโซเวียตจะมีชัยชนะเหนือกองทัพฝ่ายอักษะ แต่ก็ต้องแลกมาด้วยการสังเวยชีวิตของประชากรและกำลังทหารกว่า 27 ล้านคน และอาวุธอีกหลายล้านตัน จนกระทั่งกองทัพแดงตีโต้ตอบกลับจนทำให้ฝ่ายอักษะแพ้สงครามในที่สุด และสาเหตุนี้เองที่ทำให้เป็นการเปิดโอกาสให้สหภาพโซเวียตเข้ายึดครองประเทศแถบยุโรปกลางและบอลข่านได้อย่างง่ายดาย
วิทยาลัยการอาชีพพนัสนิคม
วิทยาลัยการอาชีพพนัสนิคม เป็นสถานศึกษาสังกัดสำนักงานคณะกรรมการการอาชีวศึกษา กระทรวงศึกษาธิการ ในอำเภอพนัสนิคม จังหวัดชลบุรี
วิทยาลัยการอาชีพพนัสนิคม เป็นสถานศึกษาสังกัดสำนักงานคณะกรรมการการอาชีวศึกษา กระทรวงศึกษาธิการ จัดตั้งขึ้นตามนโยบายการขยายโอกาสทางการศึกษาวิชาชีพของกระทรวงศึกษาธิการ โดยเริ่มจากการจัดตั้งคณะทำงานศึกษาโอกาสความเป็นไปได้ในการจดตั้งขึ้น ซึ่งผลการศึกษาพบว่าการจัดตั้งวิทยาลัยขึ้นที่อำเภอพนัสนิคมนั้น มีความเหมาะสมทั้งในด้านของนักศึกษาที่คาดว่าจะเข้าศึกษาต่อในพื้นที่บริการและด้านศักยภาพในการขยายตัวทางด้านการค้าอุตสาหกรรมที่เพิ่มขึ้นทุกปี ดังนั้นจึงมีการเสนอโครงการจัดตั้งวิทยาลัยฯขึ้น และนำเข้าสู่การพิจารณาของกรมอาชีวศึกษา ในปี พ.ศ. 2536 โดยจัดหาพื้นที่ซึ่งเป็นที่ดินสาธารณประโยชน์และอยู่ในความดูแลของสภาตำบลนาเริก อำเภอพนัสนิคม จำนวนพื้นที่ 46 ไร่ 2 งาน 60 ตารางวา อยู่ติดกับศูนย์ขยายพันธุ์พืชที่ 19 (ทางหลวงแผ่นดินหมายเลข 331)และห่างจากเทศบาลเมืองพนัสนิคม ประมาณ 10 กิโลเมตร ได้รับอนุมัติให้ประกาศจัดตั้งเมื่อ วันที่ 31 พฤษภาคม 2536 ตามประกาศจัดตั้งวิทยาลัยการอาชีพระดับอำเภอ
เปิดสอนในระดับประกาศนียบัตรวิชาชีพ (ปวช) และระดับประกาศนียบัตรวิชาชีพชั้นสูง(ปวส) มีการดำเนินการทางการศึกษาใน
คะซุกิ ยะโนะ
คาซุกิ ยาโนะ () เกิดวันที่ 29 ธันวาคม พ.ศ. 2500 ที่ประเทศญี่ปุ่น เป็นนักแสดงละครใบ้ชาวญี่ปุ่น
เป็นนักแสดงละครใบ้ชาวญี่ปุ่น ที่เข้ามาทำการแสดงในประเทศไทย และเริ่มมีผลงานทางด้านโฆษณา และภาพยนตร์ต่าง ๆ ตามผลงาน
ดาวดึงส์
ดาวดึงส์ () หรือ ตรัยตรึงศ์, ไตรตรึงษ์ ( "ตฺรายสฺตฺริศ") เป็นชื่อของสวรรค์ (ภูมิของเทวดาทั้งหลาย) อันสำคัญยิ่งในจักรวาลวิทยาในศาสนาพุทธ คำว่า "ตฺรายสฺตฺริศ" เป็นรูปคำคุณศัพท์ของคำว่า "ตฺรยาสฺตฺริศต" (จำนวน 33) อาจแปลความหมายได้ว่า "ที่อยู่ของเทพ 33 องค์"
สวรรค์ชั้นดาวดึงส์เป็นสวรรค์ชั้นที่ 2 จากสวรรค์ฉกามาพจรทั้ง 6 ชั้น(จัดอยู่ในกามภูมิ) โดยอยู่สูงขึ้นไปถัดจากสวรรค์ชั้นจาตุมหาราชิกาขึ้นไป 336,000,000 วา หรือ 168,000 กิโลเมตร ตั้งอยู่บนยอดเขาพระสุเมรุอันสูง 80,000 โยชน์ ซึ่งเป็นจุดสูงที่สุดที่ยังเชื่อมอยู่กับมนุสสภูมิหรือโลกมนุษย์ (อาจเทียบได้กับยอดเขาโอลิมปัสในตำนานเทพปกรณัมกรีก) อาณาบริเวณโดยรอบ 80,000 ตารางโยชน์ มีท้าวสักกะหรือพระอินทร์เป็นผู้ปกครอง
เมืองบนสวรรค์ชั้นดาวดึงส์เป็นเมืองใหญ่ที่สร้างอย่างงดงามด้วยทองและแก้ว 7 ประการ มีเสียงดนตรีบรรเลงอยู่อย่างไพเราะ กลางเมืองดาวดึงส์มีปราสาทใหญ่ที่งดงามเป็นที่ประทับของพระอินทร์
บนสวรรค์ชั้นนี้มีอุทยานที่งดงามมากอยู่ 4 แห่ง คือ